GBE BUBU Chichewa Eʋegbe Georgian Igbo Sepedi Setswana\nAMELÉLE sesẽe va zu egbeŋkekea me dɔvɔ̃. Gake nenema ke wòle le amewuwu, amegbɔdɔdɔ sesẽe, fififi, ŋutasesẽ le ɖeviwo ŋu, kple ameƒomevi aɖewo tsɔtsrɔ̃ ɖa gɔ̃ hã gome. Nukata ŋɔdzi va le agbe me alea gbegbe, si wɔe be zi geɖe amewo vɔ̃na na dodo le aƒeme le zã me?\nNusiwo hea hlɔ̃nuwɔna siawo ƒe bɔbɔ, si me ameléle sesẽe hã le vɛ do ƒome kple nɔnɔme manyomanyo aɖewo siwo ƒo ke ɖe to le amegbetɔƒomea me. Ðe nènya be ƒe 2,000 kloe nye si va yi la, Biblia gblɔ ɣeyiɣi vɔ̃ siawo ɖia? Taflatse de ŋugblẽ tso nusi wogblɔ ɖi le Timoteo II, 3:2-5 ŋu kpɔ.\n“Amewo lanye ɖokuilɔ̃lawo, galɔ̃lawo, adegbe ƒuƒlu ƒolawo, dadalawo, busunyagblɔlawo, ame maɖoto dzilawo, ame madakpewo kple ame makɔmakɔwo; amesiwo melɔ̃a ame ƒe nya o, amesiwo gbea avuléle, ameŋuzɔlawo, amesiwo mete ŋu ɖua wo ɖokui dzi o, ame wɔadãwo, amesiwo melɔ̃a nu nyui o, yomemɔfialawo, ame mabunuwo, amesiwo doa wo ɖokui ɖe dzi glodzo, amesiwo lɔ̃a hadzedze wu esi woalɔ̃ Mawu, amesiwo si mawusosroɖa ƒe nɔnɔme le, gake wogbe eƒe ŋusẽ la.”\nÐewohĩ àlɔ̃ ɖe dzi be nya siawo siwo woŋlɔ ɣeyiɣi didi aɖee nye sia ɖɔ alesi nɔnɔmea le egbea wòsɔ pɛpɛpɛ. Le míaƒe ŋkekea me la, nɔnɔme gbegblẽ siwo le amegbetɔƒomea me gado fievo ɖe edzi ale gbegbe. Eyata esɔ be ŋgɔdonya siwo wotsɔ ʋu amegbetɔƒomea ƒe nɔnɔme wɔnublanui si woɖɔ fifia nui le Biblia mee nye: “Le ŋkeke mamlɛawo me la ɣeyiɣi sesẽ siwo me nɔnɔ asẽ la ava.” (Timoteo II, 3:1, NW) Mina míade ŋugble tso ameƒomea ƒe gbɔdzɔgbɔdzɔ gã siwo he ameléle sesẽe ƒe dɔvɔ̃a vɛ dometɔ etɔ̃ ko ŋu kpɔ.\nSea Ŋudɔwɔwɔ Ŋuti Kuxiwo\n“Esi afia menya tsona le nu vɔ̃ɖi wɔwɔ ŋu kaba o ŋuti la, eyata dzi ɖoa amegbetɔviwo ƒo ŋutɔ ɖe nu vɔ̃ɖi wɔwɔ ŋu.”—Nyagblɔla 8:11.\nDɔwɔnuwo mele kpovitɔwo ƒe ha geɖe si be woatsɔ anɔ te ɖe hlɔ̃nuwɔnawo nui o. Eyata le dukɔ geɖe me la, ameléle sesẽe nye nuvlowɔwɔ si me ga le. Le ƒe 1996 me la, Colombiatɔ siwo katã léa ame sesẽe dometɔ ʋɛ si nye alafa memama 2 ko ŋue wotsɔ nya ɖo. Le Mexico la, ne mede ɖeke o hã la, woxe ga dɔlar miliɔn 200 teti wònye tafe le ƒe 1997 me. Amedzidzela siwo le Philippines dometɔ aɖewo gɔ̃ hã xɔ gaxɔgbalẽvi siwo wotsɔ xe tafee.\nTsɔ kpe ɖe eŋu la, ɣeaɖewoɣi, nufitifitiwɔwɔ le sedɔwɔƒewo wɔnɛ be womete ŋu kpea akɔ kple nuvlowɔwɔ wòdzea edzi o. Wotsɔ nya ɖe habɔbɔ siwo tsi tre ɖe ameléle sesẽe ŋu siwo wona hehe tɔxɛe ƒe tatɔwo ŋu le Mexico, Colombia, kple dukɔ siwo nɔ tsã Soviet Union me la ŋu be woawo ŋutɔ hã léa amewo sesẽe. Blas Ople, si nye Philippines Sewɔtakpekpegã ƒe zimenɔla gblɔ le Asiaweek magazine me be akɔntabubu si tso dziɖuɖua gbɔ ɖee fia be kpovitɔwo alo asrafo siwo gale dɔ me alo esiwo xɔ dzudzɔ kpɔ gome le ameléle sesẽe siwo katã dzɔ le Philippines la dometɔ alafa memama 52 me. Wogblɔ le Mexicotɔ amedzidzela aɖe si ame geɖe nya ŋu be “ena zãnu dumemegãwo, kpovitɔwo ƒe amegãwo kple dziɖuɖua ƒe setɔwo eye wotsɔ wo ɖokui ɖo gli ƒo xlãe.”\nHiãkame Kple Hadome Numadzɔmadzɔwɔwɔ\n“Eye megaɖe ŋku ɖe ameteteɖeanyi, siwo katã dzɔna le ɣea te la, eye kpɔ ɖa, amesiwo wote ɖe anyi la ƒe aɖatsiwo le tsyɔtsyɔm, ke akɔfala aɖeke meli na wo o; amesiwo te wo ɖe anyi la, sẽ ŋuta le wo ŋu, ke akɔfala aɖeke meli na wo o.”—Nyagblɔla 4:1.\nEgbea la, ame geɖe ƒe ganyawo kple hadomegbenɔnɔ wɔ nublanui ŋutɔ, eye zi geɖe la, woawoe léa amewo sesẽe. Eyata le xexe sia si me kesinɔtɔwo kple hiãtɔwo dome dometsotsoa le kekem ɖe enu ɖaa eye enuenu la gakpɔkpɔ to mɔ si sɔ nu mebɔ o me la, ameléle sesẽe akpɔtɔ adzro ame. Zi alesi ameteteɖeanyi li la, ameléle sesẽe anye mɔ si dzi woato awɔ wɔɖenu ahe susu yi nɔnɔme si wobu be ewu tsɔtsɔ na ame dzi.\nŊukeklẽ Kple Amemalɔ̃malɔ̃\n“Nuvɔ̃wo katã ƒe ke enye galɔlɔ̃.” (Timoteo I, 6:10) “Le nu madzɔmadzɔ wɔwɔ ƒe agbɔsɔsɔ ŋuti la ame geɖewo ƒe lɔlɔ̃ nu latsi.”—Mateo 24:12.\nLe ŋutinya katã me la, galɔlɔ̃ na be amewo wɔ nu dziŋɔwo. Ðewohĩ wometsɔa nuwɔna vlo siwo naa amegbetɔ tsia dzi, xaa nu, eye mɔkpɔkpɔ buna ɖee dometɔ aɖeke tsaa asii de ameléle sesẽe nu o. Le ame geɖe gome la, ŋukeklẽ—si nye galɔlɔ̃—ye ƒonɛ ɖe wo nu be woasẽ ŋuta awɔ funyafunya amedzro ahawɔ fu eƒe ƒomea ŋutasesẽtɔe hena kwasiɖawo, ɣletiwo, eye ɣeaɖewoɣi hena ƒewo.\nEdze ƒã be nane gblẽ le amegbetɔƒome si tea gbe ɖe ga dzi eye womebua amegbetɔ ɖe nemi me o la ŋu vevie. Ðikekemanɔmee la, nɔnɔme sia dea hlɔ̃nuwɔna ƒomevi ɖesiaɖe, si me ameléle sesẽe hã le ƒe dzi ƒo.\nÐe esia fia be míele ɣeyiɣi si Biblia yɔ be “ŋkeke mamlɛawo” mea? Ne nenemae la, nukae esia afia na anyigba la kple míawo? Ðe kuxi dziŋɔ siawo siwo me tom amegbetɔƒomea le, si me ameléle sesẽe hã le, gbɔ kpɔnu aɖe lia?\nMenye Numadzɔkpɔ O\nWotsoa kufia na amesiwo léa ame sesẽe le Mose ƒe Sea te le keke ƒe alafa 15 lia D.M.Ŋ. me ke. (Mose V, 24:7) Wolé Julius Caeser sesẽe hebia tafe ɖe eta le ƒe alafa gbãtɔ D.M.Ŋ. me, eye nenema ke wònɔ le Richard I, si nye England-fia, Kalẽtɔ la, hã gome le ƒe alafa 12 lia M.Ŋ. me. Tafe gbogbotɔ kekeake si woxe kpɔe nye sika kple klosalo tɔn 24 si Inkatɔwo tsɔ na Francisco Pizarro, si nye Spaintɔwo ƒe aʋadziɖula, be woaɖe asi le woƒe fia Atahuallpa si wolé la ŋu le ƒe 1533 me. Gake aʋadziɖulaawo tro ve nɛ wòku.\nTogbɔ be kpovitɔwo li hã la, ameléle sesẽe bɔ\nƉoe Ɖe Amewo Ɖoe Ɖe Amewo Ameléle Sesẽe—Nusiwo Henɛ Vɛ\ng00 1/8 axa 18-19


Yehowa Ye Nye Míaƒe Sitsoƒe | Nufiame\nGBE BUBU Afrikaans Albanian Amerika Tokunɔgbe Amharic Arabic Argentina Tokunɔgbe Armenian Armenian (West) Aymara Azerbaijani Azerbaijani (Cyrillic) Bicol Bislama Brazil Tokunɔgbe Bulgarian Catalan Cebuano Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Colombia Tokunɔgbe Croatian Czech Dangme Danish Dutch Efik Estonian Eŋlisi Eʋegbe Finnish Franse Ga Georgian German Greek Greenlandic Guarani Haitian Creole Hiligaynon Hungarian Icelandic Igbo Iloko Indonesian Italian Italy Tokunɔgbe Japan Tokunɔgbe Japanese Kazakh Kikuyu Kinyarwanda Kirghiz Korean Kwangali Kwanyama Latvian Lingala Lithuanian Luo Malagasy Malay Maltese Mexico Tokunɔgbe Mizo Moore Myanmar Ndebele Ndonga Nepali Ngabere Norwegian Nzema Oromo Ossetian Pangasinan Papiamento (Curaçao) Polish Portuguese Punjabi Quechua (Ayacucho) Quechua (Bolivia) Rarotongan Romanian Russia Tokunɔgbe Russian Samoan Sepedi Serbian Serbian (Roman) Sesotho (Lesotho) Setswana Shona Silozi Sinhala Slovak Slovenian Spanish Sranantongo Swahili Swati Swedish Tagalog Tahitian Tajiki Tatar Tetun Dili Thai Tigrinya Tsonga Turkish Twi Ukrainian Umbundu Uruund Uzbek Venda Vietnamese Waray-Waray Wayuunaiki Wolaita Xhosa Yoruba Zulu\n“Aƒetɔ [Yehowa], sitsoƒe nènye na mí tso dzidzime yi dzidzime.”—PS. 90:1.\nAleke Yehowa nye “sitsoƒe” vavã na esubɔla wɔnuteƒe siwo nɔ anyi le blema?\nNu kae míate ŋu asrɔ̃ tso Abraham ƒe nuteƒewɔwɔ me?\nAleke míate ŋu aɖee afia be Yehowa nye “sitsoƒe” vavã na mí?\n1, 2. Aleke Mawu subɔlawo sena le wo ɖokui me tso nuɖoanyi sia ŋu, eye nɔƒe ka tɔgbie le wo si?\nÐE NÈÐEA dzi ɖi le fifi xexe sia mea? Ne mèɖea dzi ɖi o la, ke nyae be menye wò ɖekae o! Tso blema ke la, ame siwo katã lɔ̃ Yehowa vavã la sena le wo ɖokui me be amedzrowoe yewonye le nuɖoanyi sia me. Le kpɔɖeŋu me, esi Mawu subɔla wɔnuteƒewo nɔ ʋuʋum tso teƒe yi teƒe le Kanaan-nyigba dzi la, woʋu eme le dutoƒo be, “yewonye amedzrowo kple ame siwo le anyigba la dzi hena ɣeyiɣi kpui aɖe.”—Heb. 11:13.\n2 Nenema kee Kristo yomedzela amesiamina siwo ƒe “dumevinyenye ƒe gomenɔamesi le dziƒowo” la, kpɔa wo ɖokuiwo “abe amedzrowo kple ame siwo li hena ɣeyiɣi kpui aɖe la ene” le fifi nuɖoanyi sia me. (Flp. 3:20; 1 Pet. 2:11) Kristo ƒe ‘alẽ bubuawo’ hã menye “xexea ƒe akpa aɖeke o, abe ale si ko [Yesu menye] xexea ƒe akpa aɖeke o la ene.” (Yoh. 10:16; 17:16) Gake ema mefia be “nɔƒe” mele Mawu ƒe amewo si o. Le nyateƒe me la, nɔƒe si le dedie wu ɖe sia ɖe ye le mía si; esi womate ŋu akpɔ kple ŋku o, ke boŋ kple xɔseŋkuwo ko. Mose ŋlɔ bena: “Aƒetɔ [Yehowa], sitsoƒe nènye na mí tso dzidzime yi dzidzime.” * (Ps. 90:1) Aleke Yehowa ɖee fia be yenye “sitsoƒe” alo nɔƒe na esubɔla wɔnuteƒe siwo nɔ anyi le blema? Aleke wònye “sitsoƒe” vavã na eƒe ame siwo ŋu eƒe ŋkɔ le egbea? Eye aleke wòanye dedienɔƒe le etsɔme?\n“SITSOƑE” VAVÃE YEHOWA NYE NA ESUBƆLA SIWO NƆ ANYI LE BLEMA\n3. Nu kae nye kpɔɖeŋunyagbɔgblɔ si le Psalmo 90:1 ƒe nyatia kple kpɔɖeŋua, eye go ka mee nyatia kple kpɔɖeŋua sɔ kple wo nɔewo le?\n3 Kpɔɖeŋunyagbɔgblɔwo bɔ ɖe Biblia me, eye Psalmo 90:1 nye wo dometɔ ɖeka. Kpɔɖeŋunyagbɔgblɔ sia ƒe nyati lae nye Yehowa, kpɔɖeŋu lae nye sitsoƒe alo nɔƒe. Eye go si me nyatia kple kpɔɖeŋua sɔ kple wo nɔewo le ye nye be, míekpɔa lɔlɔ̃, ŋutifafa kple dedienɔnɔ tso Yehowa gbɔ abe ale si ko míekpɔa mɔ be míakpɔe le mía nɔƒewo ene. Esia wɔ ɖeka kple Mawu ƒe amenyenye, elabena eya amea nye lɔlɔ̃. (1 Yoh. 4:8) Enye ŋutifafa ƒe Mawu, si nana esubɔla wɔnuteƒewo ‘nɔa dedie.’ (Ps. 4:9) Le kpɔɖeŋu me, bu ale si wòwɔ nu kple blemafofo wɔnuteƒewo, abe Abraham ene ŋu kpɔ.\n4, 5. Aleke Mawu nye “sitsoƒe” na Abraham?\n4 Abraham, si woyɔna ɣemaɣi be Abram, anya wɔ yaa vie esi Yehowa gblɔ nɛ be: “Ʋu le wò anyigba dzi kple ƒowòmeawo gbɔ . . . nàyi anyigba, si mafia wò la dzi!” Ne Abraham tsi dzimaɖi hã la, ɖewohĩ nya siwo Yehowa gblɔ kpee la anya na eƒe dzi nadze eme. Egblɔ be: “Mawɔ wò dukɔ gã, eye mayra wò, mana wò ŋkɔ nanyɔ . . . Mayra ame siwo yra wò, ke ame siwo doa vlo wò la, maƒo fi ade wo.”—1 Mose 12:1-3.\n5 Yehowa ƒe nyawo ɖee fia be, etiae be yeanye sitsoƒe na Abraham kple eƒe dzidzimeviwo. (1 Mose 26:1-6) Yehowa wɔ eƒe ŋugbedodoa dzi. Le kpɔɖeŋu me, exe mɔ na Egipte Fia Farao kple Gerar Fia Abimelex be womede asi Sara ŋu o eye womewu Abraham hã o. Ekpɔ Isak kple Rebeka hã ta le mɔ mawo ke nu. (1 Mose 12:14-20; 20:1-14; 26:6-11) Biblia gblɔ be: “[Yehowa] mena ame aɖeke te wo ɖe anyi o, eye wòhe to na fiawo le wo ta. [Egblɔ be:] Migaka asi nye amesiaminawo ŋu o, eye migawɔ vɔ̃ aɖeke nye nyagblɔɖilawo o!”—Ps. 105:14, 15.\n‘Nyemagblẽ wò ɖi o’\n6. Nu kae Isak gblɔ na Yakob be wòawɔ, eye aleke Yakob anya se le eɖokui me?\n6 Nyagblɔɖila mawo dometɔ ɖekae nye Abraham tɔgbuiyɔvi Yakob. Esi ɣeyiɣi de na Yakob be wòaɖe srɔ̃ la, fofoa Isak gblɔ nɛ be: “Mègaɖe srɔ̃ tso Kanaan-vinyɔnuwo dome o! Yi Mesopotamia ɖe dawò fofo Betuel ƒeme, eye nàɖe dawò nɔvi Laban ƒe vinyɔnu aɖe!” (1 Mose 28:1, 2) Yakob wɔ ɖe fofoa Isak ƒe nyawo dzi enumake. Edzo le eƒe ƒometɔ kplikplikpli siwo gbɔ wònɔ dedie le la gbɔ le Kanaan, eye edze ƒãa be eya ɖeka zɔ kilometa alafa geɖe ƒe mɔ yi Xaran nuto me. (1 Mose 28:10) Anya nɔ eɖokui biam be: ‘Ɣekaɣie matrɔ agbɔ? Ðe nyruinye axɔm atuu ahatsɔ nyɔnu si vɔ̃a Mawu nam maɖea?’ Ne biabia siawo na Yakob tsi dzodzodzoe hã la, ɖikeke mele eme o be eƒe dzi dze eme esi wòɖo Luz, si didi kilometa 100 tso Beer-Seba gbɔ. Nu kae dzɔ le Luz?\n7. Aleke Mawu to drɔ̃e dzi na kakaɖedzi Yakob?\n7 Esi Yakob ɖo Luz la, Yehowa ɖe eɖokui fiae le drɔ̃e me, eye wògblɔ nɛ be: “Manɔ anyi kpli wò, eye afi sia afi, si nàyi la, makpɔ dziwò, eye mana nàgatrɔ ava anyigba sia dzi. Elabena nyemagblẽ wò ɖi, va se ɖe esime mawɔ nya, siwo megblɔ na wò la dzi o.” (1 Mose 28:15) Nya mawo anya fa akɔ na Yakob ahana kakaɖedzii ŋutɔ! Àte ŋu akpɔ ale si wòanɔ gogom le mɔa nɔ dzi yina kple didi vevie be yeakpɔ ale si Mawu ƒe nya mawo ava emee la le susu mea? Ne wò hã èʋu le mia de yi ɖale subɔsubɔm le dukɔ bubu aɖe me la, ke ɖewohĩ àse le ɖokuiwò me abe ale si Yakob se le eɖokui mee ene. Gake ɖikeke mele eme o be èle ale si Yehowa le be lém na wòe la teƒe kpɔm.\n8, 9. Aleke Yehowa nye “sitsoƒe” na Yakob, eye nu kae míate ŋu asrɔ̃ tso eme?\n8 Esi Yakob ɖo Xaran la, nyruia Laban xɔe atuu eye emegbe wòtsɔ Lea kple Raxel nɛ wòɖe. Gake le ɣeyiɣi aɖe megbe la, Laban nɔ agbagba dzem be yeaba Yakob, esi wòɖɔ li eƒe fetu zi ewo sɔŋ! (1 Mose 31:41, 42) Ke hã, Yakob do dzi le nu madzɔmadzɔ siawo katã me, eye wòka ɖe edzi be Yehowa ayi edzi alé be na ye—eye Wòlé be nɛ hã! Le nyateƒe me la, le ɣeyiɣi si me Mawu gblɔ na Yakob be wòatrɔ ayi Kanaan la, “alẽwo kple gbɔ̃wo, kosiviwo kple kluviwo, kposɔwo kple tedzi geɖewo” su esi. (1 Mose 30:43) Yakob kpɔ ŋudzedze ɖe nu si Yehowa wɔ nɛ la ŋu vevie eye wòdo gbe ɖa be: “Nyemedze wò nublanui, si nèkpɔ nam, kple wò anukware, si nèɖi na wò dɔla la dometɔ aɖeke o; elabena nye ati sia metsɔ tso Yordan sia, ke azɔ la metrɔ zu asafokɔ eve.”—1 Mose 32:11.\n9 Kpɔɖeŋu siawo ɖo kpe Mose ƒe nya siawo ƒe nyateƒenyenye dzi be: “Aƒetɔ [Yehowa], sitsoƒe nènye na mí tso dzidzime yi dzidzime”! (Ps. 90:1) Nya siawo ganye nyateƒe egbea hã, elabena Yehowa, ame si “metrɔna abe vɔvɔli ene o” la, kpɔtɔ nye sitsoƒe kple dedienɔƒe na esubɔla wɔnuteƒewo. (Yak. 1:17) Mina míakpɔ esia ƒe kpeɖodzi ɖa.\n“SITSOƑE” VAVÃE YEHOWA NYE NA MÍ EGBEA\n10. Nu ka tae míate ŋu aka ɖe edzi be Yehowa kpɔtɔ nye sitsoƒe na esubɔlawo?\n10 Kpɔe ɖa le susu me be wokplɔ wò yi ʋɔnu be nànye ɖasefo atsi tsitre ɖe nu vlo wɔla vɔ̃ɖi aɖe si ƒe amewo kaka ɖe xexea me katã la ŋuti. Enyaa nu, ŋusẽ le eŋu, eƒe tame sẽ eye wònye amewula. Aleke nàse le ɖokuiwò me ne èƒo nu tsi tre ɖe eŋu vɔ hedo go le ʋɔnudrɔ̃ƒea? Ðe nàse le ɖokuiwò me be yele dediea? Kura o! Àdi takpɔkpɔ tso setɔwo gbɔ godoo. Kpɔɖeŋu sia ɖe nɔnɔme si me Yehowa subɔlawo le la fia, elabena woawoe le ɖase ɖim dzinɔameƒotɔe tso Yehowa ŋu hele nu klom le futɔ vɔ̃ɖi Satana dzi vɔvɔ̃manɔmee! (Mixlẽ Nyaɖeɖefia 12:17.) Gake ɖe Satana te ŋu na ɖoɖoe zi le Mawu ƒe amewo nua? Kpao! Le nyateƒe me la, míele dzidzedze kpɔm le gbeƒãɖeɖedɔa me—eye susu ɖeka aɖe koŋ tae: Yehowa gakpɔtɔ nye míaƒe mɔ́ sesẽ, míaƒe “sitsoƒe,” vevietɔ le ŋkeke mamlɛ siawo me. (Mixlẽ Yesaya 54:14, 17.) Togbɔ be ele nenema hã la, Yehowa makpɔtɔ anye mɔ́ sesẽ na mí nenye be míeɖe mɔ Satana ble mí míedo go le míaƒe dedienɔƒea o.\nMawudɔlawo kpena ɖe Mawu subɔlawo ŋu hekpɔa wo ta\n11. Nu kawoe míate ŋu asrɔ̃ tso blemafofoawo gbɔ?\n11 Mina míagasrɔ̃ nu bubu aɖe tso blemafofoawo gbɔ. Togbɔ be wonɔ Kanaan-nyigba dzi hã la, womede ha kple anyigba ma dzi tɔ siwo wɔa ŋutasẽnuwo henɔa agbe ƒaƒã la o. (1 Mose 27:46) Womehiã se gbogbo aɖe hafi anya nu si nyo be woawɔ kple nu si menyo o. Wonya nu si Yehowa lɔ̃na kple nu si wòlé fui. Esi Yehowa nye wo nɔƒe ta la, wowɔ nu sia nu si woate ŋui be woaganye xexea ƒe akpa aɖeke o. Wote wo ɖokuiwo ɖa kura tso xexea me gbɔ. Kpɔɖeŋu nyui ka gbegbee nye esi woɖo ɖi na mí! Ðe nèkua kutri vevie srɔ̃a blemafofo wɔnuteƒeawo le wò hadede kple modzakaɖeɖe mea? Nublanuitɔe la, nɔvi aɖewo le Kristo hamea me siwo ƒe nuwɔnawo ɖenɛ fiana be woɖe dzi ɖi le Satana ƒe xexea me. Ne èsena le ɖokuiwò me nenema vie gɔ̃ hã la, do gbe ɖa tso eŋu. Ðo ŋku edzi be Satana tɔe xexe sia nye. Eye Satana nye ɖokuitɔdila si media míaƒe nyonyo o.—2 Kor. 4:4; Ef. 2:1, 2.\n12. (a) Gbɔgbɔmeɖoɖo kawoe Yehowa wɔ na eƒe amewo? (b) Aleke nèsena le ɖokuiwò me ku ɖe ɖoɖo siawo ŋu?\n12 Be míatsi tre ɖe Satana ƒe aɖaŋu vɔ̃wo ŋu la, ele be míawɔ gbɔgbɔmeɖoɖo siwo katã Yehowa wɔ na eƒe ame, siwo wɔ Eya amea woƒe sitsoƒee, la ŋu dɔ bliboe. Gbɔgbɔmeɖoɖo siawo ƒe ɖewoe nye Kristotɔwo ƒe kpekpewo, ƒometadedeagu, kple “nunana siwo nye amewo”—siwo nye alẽkplɔla siwo Mawu ɖo be woafa akɔ na mí ahakpe ɖe mía ŋu ne míele nɔnɔme sesẽwo me tom. (Ef. 4:8-12) Nɔviŋutsu George Gangas, si nye Dɔdzikpɔha la me tɔ ƒe geɖe la gblɔ be: “Ne mele [Mawu ƒe amewo] dome la, meɖea dzi ɖi abe nye ƒomea gbɔe mele ene, le gbɔgbɔmeparadiso me.” Ðe wò hã èsena le ɖokuiwò me nenema?\n13. Nu vevi kae míate ŋu asrɔ̃ tso Hebritɔwo 11:13 me?\n13 Nu bubu si míagate ŋu asrɔ̃ tso blemafofoawo gbɔe nye ale si woƒe nuwɔna to vovo tso ame siwo dome wonɔ la tɔ gbɔ. Abe ale si míekpɔe le memama gbãtɔa me ene la, woʋu eme “le dutoƒo be, yewonye amedzrowo kple ame siwo le anyigba la dzi hena ɣeyiɣi kpui aɖe.” (Heb. 11:13) Ðe wò hã nèɖoe kplikpaa be yeato vovo tso xexea gbɔa? Esia wɔwɔ menɔa bɔbɔe ɣesiaɣi ya o. Gake le Mawu kple hati Kristotɔwo ƒe kpekpeɖeŋu me la, àte ŋu akpɔ dzidzedze. Ðo ŋku edzi be menye wò ɖekae le avu sia wɔm o. Ele be ame sia ame si di be yeasubɔ Yehowa la nate kame kple Satana kple eƒe xexea! (Ef. 6:12) Ke hã míate ŋu aɖu dzi ne míeɖo ŋu ɖe Yehowa ŋu hena wònye míaƒe sitsoƒe.\n14. “Du” ka lalam Yehowa subɔlawo nɔ le blema?\n14 Nu vevi bubu aɖe hãe nye esi: Srɔ̃ Abraham eye nàna wò ŋku nanɔ fetu la dzi. (2 Kor. 4:18) Apostolo Paulo ŋlɔ bena, Abraham nɔ “du si gɔmeɖoanyi ŋutɔŋutɔwo li na la lalam, du si ƒe aɖaŋuwɔla kple tsola ye nye Mawu.” (Heb. 11:10) “Du” mae nye Mesia Fiaɖuƒea. Ele be Abraham nalala “du” ma. Le susu aɖe nu la, míawo ya míele elalam o. Elabena ele dzi ɖum fifia le dziƒo. Gawu la, kpeɖodzi geɖewo ɖee fia be ava ɖu anyigba bliboa dzi kpuie. Ðe Fiaɖuƒe ma nye nu ŋutɔŋutɔ na wòa? Ðe wòkpɔa ŋusẽ ɖe ale si nènɔa agbee, ale si nèbua nuɖoanyi sia kple nu siwo nètsɔ ɖoa nɔƒe gbãtɔe la dzia?—Mixlẽ 2 Petro 3:11, 12.\nYEHOWA AKPƆTƆ ANYE “SITSOƑE” VAVÃ NA MÍ ESI NUWUWUA LE AƑE TUM\n15. Aleke etsɔme anɔ na ame siwo ɖoa dzi ɖe xexe sia ŋu?\n15 Esi Satana ƒe xexea ƒe nuwuwu le aƒe tum la, “fuɖuame” la nu anɔ sesẽm ɖe edzi. (Mat. 24:7, 8) Nuwo agblẽ ɖe edzi godoo ne xaxa gã la dze egɔme. Dɔwɔƒewo akaka, nu geɖe atsrɔ̃, eye dzidzi aƒo amewo. (Hab. 3:16, 17) Amewo atsi dzodzodzoe ale gbegbe be woaɣla “wo ɖokui ɖe dowo kple towo ƒe agawo me.” (Nyaɖ. 6:15-17) Gake eɖanye agado ŋutɔŋutɔwo loo alo dunyahenuɖoanyia alo asitsahabɔbɔwo o, wo dometɔ aɖeke manye takpɔkpɔ na wo o.\n16. Aleke wòle be míabu Kristo hamea, eye nu ka tae?\n16 Gake Yehowa ƒe amewo ya anɔ dedie le Yehowa Mawu, si nye woƒe “sitsoƒe” vavã la gbɔ. Abe nyagblɔɖila Xabakuk ene la, ‘woatso aseye ɖe Yehowa ŋu, eye woakpɔ dzidzɔ ɖe Mawu, woƒe xɔnametɔ la ŋu.’ (Hab. 3:18) Mɔ kawo nue Yehowa anye “sitsoƒe” le ɣeyiɣi sesẽ tɔzi mawo me le? Ðeko míalala akpɔe ɖa. Gake míate ŋu aka ɖe esia dzi: Abe ale si wònɔ le Israel vi siwo ʋu tso Egipte yina Ŋugbedodonyigbaa dzi gome ene la, “ameha gã” la akpɔtɔ anye habɔbɔ si le ɖoɖo nu eye woakpɔ Mawu sinu be wòafia mɔ yewo. (Nyaɖ. 7:9; mixlẽ 2 Mose 13:18.) Anɔ eme be Yehowa ana mɔfiame mawo to hameawo dzi. Yesaya ƒo nu tso “xɔgã” siwo me Mawu ƒe amewo anɔ dedie le la ŋu, eye anɔ eme be esia ku ɖe hame siwo le xexea me godoo la ŋu. (Mixlẽ Yesaya 26:20.) Ðe nèdea asixɔxɔ hamea ƒe kpekpewo ŋua? Ðe nèwɔna ɖe mɔfiame siwo Yehowa nana to hamea dzi la dzi enumakea?—Heb. 13:17.\n17. Mɔ ka nue Yehowa nye “sitsoƒe” vavã na esubɔla wɔnuteƒe siwo ku la gɔ̃ hã le?\n17 Nuteƒewɔla siwo aku hafi xaxa gã la nadze egɔme gɔ̃ hã anɔ dedie le Yehowa si nye woƒe “sitsoƒe” vavã la gbɔ. Le mɔ ka nu? Ɣeyiɣi didi aɖe le blemafofo wɔnuteƒeawo ƒe ku megbe la, Yehowa gblɔ na Mose be: “Nyee nye . . . Abraham ƒe Mawu, Isak ƒe Mawu kple Yakob ƒe Mawu.” (2 Mose 3:6) Yesu yɔ nya mawo eye wògblɔ kpee be: “Menye ame kukuwo ƒe Mawue wònye o, ke boŋ agbagbeawo tɔe, elabena wo katã wole agbe nɛ.” (Luka 20:38) Ɛ̃, le Yehowa gbɔ la, ɖeko wòle abe esubɔla wɔnuteƒe siwo ku va yi la kpɔtɔ le agbe ene, elabena afɔ wo ɖe tsitre godoo!—Nyagb. 7:1.\n18. Le xexe yeyea me la, aleke Yehowa anye “sitsoƒe” vavã na eƒe amewo le mɔ tɔxɛ aɖe nu?\n18 Le xexe yeye si gbɔna kpuie me la, Yehowa anye “sitsoƒe” vavã na eƒe amewo le gɔmesese bubu aɖe nu. Nyaɖeɖefia 21:3 gblɔ be: “Kpɔ ɖa! Mawu ƒe agbadɔ la le amegbetɔwo gbɔ, eye wòanɔ anyi kpli wo.” Le gɔmedzedzea me la, Yehowa ato eteƒenɔla Kristo Yesu dzi anɔ kple esubɔla siwo le anyigba dzi. Le ƒe akpe ɖeka la ƒe nuwuwu, ne Yesu na Mawu ƒe tameɖoɖowo va eme bliboe vɔ la, atsɔ Fiaɖuƒea ade asi na Fofoa. (1 Kor. 15:28) Le ema megbe la, magahiã be Yesu nanye nyaxɔɖeakɔla na amegbetɔƒomea si de blibo la o; Yehowa ŋutɔ anɔ anyi kpli wo ahaɖu wo dzi tẽe. Mɔkpɔkpɔ wɔnuku kae nye esi le mía ŋgɔ! Gake hafi ɣemaɣi naɖo la, mina míadze agbagba ɖe sia ɖe asrɔ̃ blemafofoawo, awɔ nuteƒe ahana Yehowa nanye míaƒe “sitsoƒe.”\n^ mm. 2 Xexe Yeye Gɔmeɖeɖe Biblia ɖe Psalmo 90:1 gɔme be: “Oo, Yehowa, wò la, nɔƒe ŋutɔŋutɔ nènye na mí tso dzidzime yi dzidzime.”\nƉoe Ɖe Amewo Ɖoe Ɖe Amewo Yehowa Ye Nye Míaƒe Sitsoƒe


Eda Gbe Le Ŋutsuvi Si Me Gbɔgbɔ Vɔ̃ Le Ŋu | Yesu Ƒe Agbemeŋutinya\nYesu Da Gbe Le Ŋutsuvi Si Me Gbɔgbɔ Vɔ̃ Le Ŋu\nEBIA XƆSE SẼŊU BE WOADA GBE LE ŊUTSUVI SI ME GBƆGBƆ VƆ̃ LE ŊU\nEsi Yesu, Petro, Yakobo kple Yohanes ɖi tso toa dzi la, wokpɔ ameha gã aɖe. Nane menɔ edzi yim nyuie o. Agbalẽfialawo ƒo ƒu ɖe nusrɔ̃lawo ŋu hele nya ʋlim kpli wo. Ewɔ nuku na ameawo be yewokpɔ Yesu, eye woƒu du yi egbɔ ɖado gbe nɛ. Ebia wo be: “Nya ka hem miele kpli wo?”—Marko 9:16.\nŊutsu aɖe si le ameha la dome va dze klo ɖe Yesu ŋkume hegblɔ nɛ be: “Nufiala, mekplɔ vinyeŋutsuvi va gbɔwò, elabena gbɔgbɔ aɖe le eme si na meƒoa nu o. Afi sia afi si wòdze edzi le la, etsɔnɛ xlãna ɖe anyi, eye futukpɔ dona le enu, eɖua aɖukli, eye ŋusẽ vɔna le eŋu. Megblɔ na wò nusrɔ̃lawo be woanyae ado goe, ke womete ŋui o.”—Marko 9:17, 18.\nEdze ƒãa be agbalẽfialawo nɔ nu ƒom tsi tre ɖe nusrɔ̃lawo ŋu le esi womete ŋu da gbe le ŋutsuvia ŋu o ta, eye ɖewohĩ wonɔ alɔme ɖem le wo ŋu. Le esi Yesu naƒo nu na ŋutsuvia fofo si tɔtɔ teƒe la, egblɔ na ameha la be: “Oo, dzidzime maxɔse totro kpaɖikpaɖi, ɣeyiɣi didi kae manɔ mia gbɔ ase ɖo? Ɣeyiɣi didi kae mado dzi atsɔ miaƒe nuwɔnawo ase ɖo?” Ðikeke mele eme o be agbalẽfiala siwo nɔ fu ɖem na eƒe nusrɔ̃lawo esime menɔ wo gbɔ o lae wònɔ mo kam na. Azɔ Yesu trɔ ɖe ŋutsuvia fofo si tsi dzi vevie la ŋu hegblɔ be: “Mikplɔe va gbɔnye afii.”—Mateo 17:17.\nEsi ŋutsuvia nɔ Yesu gogom la, gbɔgbɔ vɔ̃ si le eme la xlãe ɖe anyi hena wòƒo tititi ŋutɔ. Ŋutsuvia nɔ mimlim le anyigba eye futukpɔ nɔ dodom le enu. Yesu bia ɖevia fofo be: “Ɣeyiɣi didi kae nye esia nu sia dzɔna ɖe edzi?” Eɖo eŋu be: “Tso eƒe ɖevime ke, eye wòtsɔnɛ xlãna ɖe dzo kple tsi me enuenu be yeawui.” Ŋutsua ɖe kuku gblɔ be: “Ne àte ŋu awɔ nane la, kpɔ nublanui na mí, eye nàkpe ɖe mía ŋu.”—Marko 9:21, 22.\nÐevia fofo xaxa le eɖokui me ŋutɔ, elabena Yesu ƒe nusrɔ̃lawo gɔ̃ hã mete ŋu kpe ɖe eŋu o. Esi ŋutsu sia si tɔtɔ la ɖe kuku vevie alea vɔ la, Yesu de dzi ƒo nɛ gblɔ be: “Ðe nèbe, ‘Ne àte ŋuia’? Nyae be ame si si xɔse le la ate ŋu awɔ nu sia nu.” Enumake ɖevia fofo do ɣli gblɔ be: “Xɔse le asinye! Gake kpe ɖe ŋunye le afi si mehiã xɔse le!”—Marko 9:23, 24.\nYesu kpɔ be ameha la le du ƒum gbɔna ye gbɔ. Le ameawo katã ŋkume la, Yesu ka mo na gbɔgbɔ vɔ̃a be: “Wò, gbɔgbɔ si nana wozua mumu kple tokunɔ, meɖe gbe na wò be, do go le eme, eye mègage ɖe eme azɔ o!” Esi gbɔgbɔ vɔ̃a nɔ dodom le ɖevia me la, ena wòdo ɣli sesĩe heƒo tititi ŋutɔ. Azɔ ŋutsuvia mlɔ anyi ɖe anyigba maʋamaʋãe. Esi ameawo kpɔ esia la, wo dometɔ geɖe gblɔ be: “Eku!” (Marko 9:25, 26) Gake esi Yesu lé ŋutsuvia ƒe alɔnu la, etso eye eƒe “lãme sẽ enumake.” (Mateo 17:18) Ɛ̃, ameha la ƒe nu ku le nu si Yesu wɔ la ta.\nDo ŋgɔ na esia esime Yesu dɔ nusrɔ̃lawo be woaɖaɖe gbeƒã la, wote ŋu nya gbɔgbɔ vɔ̃wo do goe. Eya ta esi woawo ɖeɖe le aƒe aɖe me la, wobia Yesu be: “Aleke wɔ míawo ya míete ŋu nyae do goe o?” Yesu ɖe eme be woƒe xɔse ʋɛ la tae esi wògblɔ be: “Esia tɔgbi ya gbedodoɖa dzi koe woate ŋu ato anyae ado goe.” (Marko 9:28, 29) Xɔse si nu sẽ kple gbedodoɖa abia Mawu ƒe ŋusẽdoame hiã hafi woate ŋu anya gbɔgbɔ vɔ̃ triakɔ sia ado goe.\nYesu ƒo nyaa ta be: “Vavã mele egblɔm na mi be: Ne xɔse le mia si de sinapi-ku ƒe lolome nu la, ekema miagblɔ na to sia be: ‘Ho le afi sia nàyi aɖadze afi mɛ!’ eye wòaho ayi, eye naneke mate ŋu awu wɔwɔ na mi o.” (Mateo 17:20) Ŋusẽ ka gbegbee nye esi le xɔse ŋu!\nMɔxenu kple kuxi siwo doa kplamatsɛ míaƒe Yehowa subɔsubɔ la ate ŋu adze abe nu siwo dzi womate ŋu aɖu alo aɖe ɖa o, abe to ŋutɔŋutɔ ene. Gake ne míetu xɔse ɖo la, míate ŋu aɖu mɔxenu kple kuxi mawo siwo le abe towo ene la dzi.\nNɔnɔme kae Yesu do goe esi wòɖi tso toa dzi?\nNu ka tae nusrɔ̃lawo mete ŋu nya gbɔgbɔ vɔ̃ la do goe le ŋutsuvia me o?\nŊusẽ ka gbegbee ate ŋu anɔ míaƒe xɔse ŋu?


“NE ÈXƆE se be Biblia lae nye agbalẽ si Mawu ŋlɔ na amegbetɔwo la, ekema efia be Mawu le nu ƒom kpli mí. . . . Hafi subɔsubɔha si me nèle nakpɔ ŋusẽ blibo ɖe wò agbenɔnɔ dzi la, ekema ele be [Biblia la] nanɔ gbegbɔgblɔ si gɔme anya se bɔbɔe me.” Aleae Alan Duthie ŋlɔ ɖe eƒe agbalẽ si nye Bible Translations: And How to Choose Between Them (Biblia Gɔmeɖeɖewo: Kae Nàtia Le Wo Dome?) me.\nAme siwo lɔ̃ Mawu ƒe Nya la lɔ̃ ɖe nya sia dzi kple dzi blibo. Woxɔe se vevie be “Ŋɔŋlɔ blibo la tso Mawu ƒe gbɔgbɔ me, eye wònyo na nufiafia, na nyagbename, na ɖɔɖɔɖo, na amehehe le dzɔdzɔenyenye me.” (2 Timoteo 3:16) Menye blematɔwo ƒe subɔsubɔgbalẽ aɖe si zu tsigãdzinue Biblia nye kura o. ‘Ele agbe, eye ŋusẽ le eŋu’; enana míekpɔa kuxi siwo míedoa goe gbe sia gbe la gbɔ. (Hebritɔwo 4:12) Gake hafi ame siwo xlẽa agbalẽ kɔkɔe sia la nase egɔme ahatsɔ emenyawo awɔ dɔe la, ele be wòanɔ gbegbɔgblɔ si gɔme amewo ase bɔbɔe me. Ne èbu eŋu kpɔ la, menye blema Helagbe si xexemenunyalawo, abe Plato ene, dona mee woŋlɔ Biblia ƒe akpa si woyɔna be Nubabla Yeye la ɖo zi gbãtɔ o, ke boŋ Helagbe si ame sia ame dona ɣemaɣi, si woyɔna be Koine mee woŋlɔe ɖo. Ɛ̃, woŋlɔ Biblia la ale be ame tsɛwo nate ŋu axlẽe ase egɔme.\nLe susu sia taa, woɖe Biblia gɔme ɖe gbegbɔgblɔ geɖe me le ƒe siwo va yi nyitsɔ laa me. Nu siwo do tso eme la ɖe vi le go geɖe me. Ŋɔŋlɔawo va ɖo ame geɖe gbɔ fifia wu tsã. Togbɔ be ele alea hã la, nublanuitɔe la, gɔmeɖeɖe yeye siawo dometɔ geɖe mete ŋu ɖe nyawo gɔme wòsɔ pɛpɛpɛ heto mɔ ɖeka o. Le kpɔɖeŋu me, ame aɖewo tsyɔa nu Biblia ƒe nufiafia siwo me kɔ nyuie ku ɖe nɔnɔme si me ame kukuwo le, nu si amegbetɔ ƒe luʋɔ nye, kple Mawu vavã la ƒe ŋkɔ ŋu dzi.\nEya ta dzidzɔ gã aɖee Mawu ƒe Nya la lɔ̃lawo tsɔ xɔ New World Translation of the Christian Greek Scriptures (Les Écritures grecques chrétiennes—Traduction du monde nouveau) Biblia la le Eʋegbe me. Yehowa Ðasefowo ɖe Biblia sia ɖe go le ƒe 2007-2008 “Dze Kristo La Yome” Nutome Gã Takpekpewo me, eye eƒe tanyae nye Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe. Subɔsubɔha aɖeke ƒe nufiafia mekpɔ ŋusẽ ɖe gɔmeɖeɖe sia dzi o, eɖe nyawo gɔme wosɔ pɛpɛpɛ wu Eʋegbe Biblia bubu ɖe sia ɖe, eye ewɔe be ame siwo mese gbe gbãtɔ siwo me woŋlɔ Biblia ɖo o la gɔ̃ hã ate ŋu ase Biblia gɔme geɖe wu azɔ. Gake ɖewohĩ àbia be, ame kawoe ɖe Biblia nyui sia gɔme hã.\nGbegɔmeɖela Siwo Do Mawu Ðe Dzi\nTogbɔ be Kristotɔwo Ƒe Hela Ŋɔŋlɔawo—Xexe Yeye Gɔmeɖeɖe Biblia sia nye nu yeye na Eʋegbedolawo hã la, eli xoxoxo tso keke ƒe 1950 me ke. Ɣemaɣie the Watch Tower Bible and Tract Society—si nye dukɔwo dome Biblia Habɔbɔ aɖe si le Biblia tam ɣeyiɣi didi aɖee nye esia la—ɖee ɖe go le Eŋlisigbe me. Mɔ geɖe siwo nu Biblia sia le etɔxɛ le dometɔ ɖekae nye ŋkɔ si wotsɔ nae, si nye dzinɔameƒonu aɖe wowɔ, le esi womeyɔ Biblia ƒe akpa ɖeka be “Nubabla Xoxo” heyɔ akpa evelia be “Nubabla Yeye” abe ale si gbegɔmeɖela ɖe sia ɖe wɔnɛ ene o ta. Eŋlisigbe me Gbetakpɔxɔ, September 15, 1950, gblɔ be: “Ŋutsu siwo le gbegɔmeɖekɔmitia me la ɖee fia be enye yewoƒe didi be . . . ame aɖeke naganya be yewoe ɖe egɔme o, eye vevietɔ be yewomedi be yewoƒe ŋkɔ nadze le agbalẽ aɖeke me le yewoƒe agbenɔɣi alo le yewoƒe ku megbe o. Biblia sia ƒe taɖodzinue nye be wòado nyateƒe Mawu gbagbe la ƒe ŋkɔ ɖe dzi.”\nWoɖe New World Translation of the Holy Scriptures (Les Saintes Écritures—Traduction du monde nouveau), si nye Biblia bliboa si gɔme woɖe ɖe Eŋlisigbe me la, ɖe go le ƒe 1961 me wònye babla ɖeka. Eye togbɔ be va se ɖe egbea womeyɔ Biblia sia gɔme ɖelawo ƒe ŋkɔwo o hã la, ɖikeke aɖeke mele nu si ʋã wo alo ale si gbegbe wotsɔ wo ɖokui na dɔea ya ŋu o. Biblia sia ƒe Eŋlisigbe me tɔ si wota le ƒe 1984 me la ƒe ŋgɔdonya gblɔ be: “Be woaɖe Ŋɔŋlɔ Kɔkɔeawo gɔme fia be woagbugbɔ Yehowa Mawu ƒe susuwo kple nyawo agblɔ ɖe gbe bubu me. . . . Esi wònye ame siwo wɔ gbegɔmeɖeɖedɔ sia lɔ̃ Mawu, Ame si gbɔ Ŋɔŋlɔ Kɔkɔeawo tso, ta la, wobui be agbanɔamedzi tɔxɛ aɖe wònye le yewo dzi le eyama ŋkume be yewoagbugbɔ eƒe susuwo kple nyawo agblɔ pɛpɛpɛ ale si wòanya wɔ.”\nTogbɔ be susu nyui ye nɔ kɔmiti si me tɔwo ɖe Biblia sia gɔme si hãa, ɖe wodze awɔ dɔ sia? Agbalẽnyala ŋudzedzemakpɔla aɖewo ʋli nya be, ne gbegɔmeɖelaawo mayɔ woƒe ŋkɔ kple sukudede yi ŋgɔe ŋuti ɖaseɖigbalẽ siwo le wo si o la, ekema ele be woaɖo asi wo dzi be wonye ame siwo menya agbalẽ boo aɖeke na dɔa wɔwɔ o. Gake menye agbalẽnyala gãwo katãe da asi ɖe nukpɔsusu gbegblẽ ma dzi o. Alan S. Duthie ŋlɔ be: “Ne míenya ame siwo nye Biblia aɖe gɔmeɖelawo alo etalawo la, ɖe ema ɖeɖe ana míanya ne gɔmeɖeɖea nyo loo alo menyo oa? Mefia nenema kokoko o. Nu si wòle be míawɔ boŋ ye nye be míalé ŋku ɖe gɔmeɖeɖe ɖe sia ɖe ŋu etɔxɛe.” *\nNu ma tututue nuxlẽla akpe geɖe wɔ. Va se ɖe fifia la, wota Xexe Yeye Gɔmeɖeɖe Biblia bliboa alo eƒe akpa aɖe ɖekaɖeka 139,347,865 ɖe gbegbɔgblɔ 64 me le xexea me godoo. Nu ka ŋue ame gbogbo siwo xlẽe la ke ɖo?\nBiblia Si Kɔ Mawu Ƒe Ŋkɔa Ŋuti\nLe Mateo 6:9 la, Yesu fia eƒe nusrɔ̃lawo be woado gbe ɖa be: “Mía Fofo si le dziƒowo, wò ŋkɔ ŋuti nakɔ.” Ke hã, le Biblia geɖe me la, Mawu nye ame aɖe si si ŋkɔ mele o, si wotsɔa “Mawu” alo “Aƒetɔ” ko dea dzesii. Gake menye nenemae wònɔ le gɔmedzedzea me o. Woyɔ Mawu ƒe ŋkɔ “Yehowa” wòɖe dzesi nyuie le Hebri Ŋɔŋlɔ gbãtɔawo me zi 7,000 kloe. (2 Mose 3:16; Psalmo 83:19) Le ƒe geɖe megbe la, aʋatsodzixɔsewo na Yudatɔwo dzudzɔ Mawu ƒe ŋkɔa zazã. Le Yesu ƒe apostoloawo ƒe ku megbe la, aʋatsodzixɔse sia va ɖo Kristo hamea me. (Tsɔe sɔ kple Dɔwɔwɔwo 20:29, 30; 1 Timoteo 4:1) Ame siwo gbugbɔ Ŋɔŋlɔawo ƒe akpa si le Helagbe me ŋlɔ la tsɔ Helagbe me nya siwo nye Kyʹri·os si gɔmee nye “Aƒetɔ,” kple The·osʹ si gɔmee nye “Mawu,” ɖɔ li Mawu ƒe ŋkɔ Yehowa.\nEnye dzidzɔnya be míanyae be Xexe Yeye Gɔmeɖeɖe Bibliaa gbugbɔ ŋkɔ Yehowa ŋlɔ ɖe Kristotɔwo ƒe Hela Ŋɔŋlɔawo (“Nubabla Yeyea”) me, eye wòdze zi gbɔ zi 237 sɔŋ. Gbegɔmeɖelaawo megbugbɔ ŋkɔ sia ɖo teƒe siwo woawo ŋutɔwo susu be wòanɔ o, ke boŋ wowɔ numekuku tso esia ŋu nyuie hafi wɔe. Le kpɔɖeŋu me, Luka 4:18 yɔ nya siwo le Yesaya 61:1. Le Yesaya ƒe agbalẽ si woŋlɔ ɖe Hebrigbe me zi gbãtɔ me la, ŋkɔ Yehowa dze le kpukpui ma me. * Eya ta esɔ be le Xexe Yeye Gɔmeɖeɖe Bibliaa me la, woɖe Luka 4:18 gɔme ale: “Yehowa ƒe gbɔgbɔ le dzinye, elabena esi ami nam be magblɔ nya nyui na ame dahewo.”\nGɔmeɖeɖe siawo kpena ɖe nuxlẽlawo ŋu hã be, woade vovototo Yehowa Mawu kple eƒe Tenuvi, Yesu Kristo dome. Le kpɔɖeŋu me, woɖe Mateo 22:44 gɔme le Biblia geɖe me be: “Aƒetɔ la gblɔ na nye Aƒetɔ bena.” Biabiaa enye be, ame kae le nu ƒom na ame ka? Le nyateƒe me la, woɖe kpukpui sia tso Psalmo 110:1, afi si Mawu ƒe ŋkɔ dze le le ŋɔŋlɔ gbãtɔ si le Hebrigbe me la me. Eya ta Xexe Yeye Gɔmeɖeɖe Bibliaa ɖe kpukpui sia gɔme ale: “Yehowa gblɔ na nye Aƒetɔ be: ‘Bɔbɔ nɔ anyi ɖe nye nuɖusi me, va se ɖe esime matsɔ wò futɔwo ade wò afɔ te.’” Mehiã be ame nade suku hafi anya vovototo si Ŋɔŋlɔawo de Yehowa Mawu kple Via dome o. (Marko 13:32; Yohanes 8:17, 18; 14:28) Esia nyanya le vevie hena ɖeɖekpɔkpɔ. Dɔwɔwɔwo 2:21 gblɔ be: “Ame sia ame si yɔa Yehowa ƒe ŋkɔ la, woaɖee.”\nEmenyawo De Pɛpɛpɛ, Eye Wo Me Kɔ\nNu bubu geɖe gali, siwo ɖe dzesi le Xexe Yeye Gɔmeɖeɖe Bibliaa ŋu. Helagbe me ŋɔŋlɔ siwo agbalẽnyalagã xɔŋkɔ siwo nye Westcott kple Hort gbugbɔ ŋlɔ, lae wotia wònye esi dzi koŋ wokpɔ tsɔ ɖe Eŋlisigbe me tɔa gɔme. Wokpɔ egbɔ nyuie be woaɖe Helagbe gbãtɔa gɔme wòasɔ pɛpɛpɛ le nya la ŋutɔŋutɔ nu ale si woate ŋui, wòanɔ bɔbɔe, eye egɔme nanya se. Menye ɖeko esia wɔwɔ na Biblia me nyawo va le atsyã kple nɔnɔme si tututu me wonɔ esime woŋlɔ wo zi gbãtɔ me ko o, ke eʋu mɔ na gɔmesese deto geɖe wu hã.\nLe kpɔɖeŋu me, na míalé ŋku ɖe Romatɔwo 13:1, afi si apostolo Paulo de dzi ƒo na Kristotɔwo le be ‘woabɔbɔ wo ɖokui na ŋusẽtɔ siwo kɔ wu,’ alo xexea me dziɖuɖuwo, ŋu kpɔ. Biblia gɔmeɖeɖe aɖewo gblɔ yi edzi be, “Mawue ɖo” dziɖuɖu siawo alo “Mawue tia wo.” (King James Version; Jerusalem Bible) Fiagã aɖewo zã gɔmeɖeɖe siawo tsɔ ʋli woƒe akpasesẽ dziɖuɖuwo tae. Gake esi Xexe Yeye Gɔmeɖeɖe Bibliaa ɖe nyawo gɔme wosɔ pɛpɛpɛ abe ale si tututu wogblɔ woe ene taa, eɖe kpukpui sia gɔme be: “Ŋusẽtɔ siwo li la, Mawue ɖe mɔ wole woƒe nɔƒe, siwo seɖoƒe li na la.” * Míate ŋu ase egɔme azɔ be, togbɔ be menye Mawu ŋutɔe tiaa xexea me dziɖulawo o hãa, eɖe mɔ na amegbetɔ siawo be woakpɔ ŋusẽ aɖe ɖe wo nɔewo dzi—gake eƒe ŋusẽ ƒo wo tɔ ta ɣesiaɣi.\nXexe Yeye Gɔmeɖeɖe Bibliaa dze agbagba ɖe vovototo siwo le Helagbe me dɔwɔnyawo dome hã ɖe go. Le egbegbe gbegbɔgblɔ geɖe me la, wowɔa dɔwɔnyawo ŋu dɔ le ɣeyiɣi siwo me nane dzɔ nu—siwo nye ɣeyiɣi si va yi, fifi ɣeyiɣi, alo ɣeyiɣi si gbɔna. Le Helagbe me la, dɔwɔnyawo fiana nuwɔna si ƒomevi wònye hã—ne enye ɣeyiɣi kpui aɖe ko ƒe nu, nu si nu wowu, alo nu si woayi edzi awɔ. Bu Yesu ƒe nya siwo le Mateo 6:33 ŋu kpɔ. Helagbe me dɔwɔnya si gɔmee nye “midi” la fia nane si woayi edzi anɔ wɔwɔm. Eya ta woɖe nu si Yesu ƒe nyawo fia gɔme bliboe esi woɖe kpukpui sia gɔme be: “Eya ta miyi edzi mianɔ fiaɖuƒe la kple Mawu ƒe dzɔdzɔenyenye dim gbã, eye woatsɔ nu bubu siawo katã akpe ɖe eŋuti na mi.” Nenema kee woɖe Mateo 7:7 gɔme be: “Minɔ ebiabia dzi, eye woana mi; minɔ edidi dzi, eye miakpɔe; minɔ ʋɔƒoƒo dzi, eye woaʋui na mi.”—Kpɔ Romatɔwo 1:32; 6:2; Galatiatɔwo 5:15 hã.\nXexe Yeye Gɔmeɖeɖe Bibliaa ɖe nya veviwo gɔme le mɔ ɖeka nu le teƒe geɖe wòɖe dzesi. Le kpɔɖeŋu me, woɖe Helagbe me nya psy·kheʹ gɔme be “luʋɔ” teƒe siwo katã wòdze le. Esia ana nuxlẽlawo nade dzesii kaba be menye nu makumakue luʋɔ la nye abe ale si subɔsubɔhawo fianɛ ene o. Ate ŋu atsrɔ̃, aku.—Mateo 2:20; Marko 3:4; Luka 6:9; 17:33.\nNana Be Mawu Ƒe Nya La Naɖo Amewo Gbɔ Le Xexea Me Godoo\nKristotɔwo ƒe Hela Ŋɔŋlɔawo, si woɖe ɖe go le Eʋegbe me la, nye dɔa ƒe gɔmedzedze ko. Wowɔ ɖoɖo be woava ɖe Biblia bliboa gɔme. Gake ɖe ame siwo axlẽ Eʋegbe me gɔmeɖeɖe sia ate ŋu aka ɖe edzi be woɖe nyawo gɔme wosɔ pɛpɛpɛ le mɔ ɖeka nu abe ale si woɖe egɔme ɖe Eŋlisigbe mee enea?\nƐ̃, woate ŋu aka ɖe edzi. Nu si tae nye be, Yehowa Ðasefowo ƒe Dziɖuha la lé ŋku ɖe gbegɔmeɖeɖedɔa ŋu etɔxɛe. Wokpɔe be, anyo wu be Biblia gɔmeɖeɖe ɖe dutagbewo me nanye dɔ si amewo ƒe ƒuƒoƒo aɖe nawɔ aduadu. Eya ta woɖo Biblia gɔme ɖeɖe ƒuƒoƒowo ɖe dukɔ vovovowo me le xexea me godoo. Woɖo dɔdzikpɔƒe aɖe si woyɔna be Translation Services (Gbegɔmeɖeɖe Ŋuti Kpekpeɖeŋunana Dɔwɔƒe) anyi le Yehowa Ðasefowo ƒe dɔwɔƒegã, le Brooklyn, New York, be wòakpɔ ƒuƒoƒo siawo ƒe nu hiahiãwo gbɔ, aɖo woƒe biabiawo ŋu, eye wòakpɔ egbɔ be, ɖekawɔwɔ le Xexe Yeye Gɔmeɖeɖe Biblia siwo le gbegbɔgblɔ vovovoawo me la me. Wotrɔ asi le dɔwɔnu nyui aɖe hã ŋu, si nye kɔmpiuta dzi ɖoɖo aɖe si akpe ɖe Biblia gɔmeɖelawo ŋu. Gake mègabui vodadatɔe be kɔmpiuta ye le dɔa wɔm o: Gbegɔmeɖeɖedɔa hiã amegbetɔwo ƒe agbagbadzedze geɖe kokoko. Gake kɔmpiuta dzi ɖoɖoa na taɖodzinu kɔkɔ si gbɔ wòle be Biblia gbegɔmeɖeƒuƒoƒowo naɖo, si nye be woaɖe Xexe Yeye Gɔmeɖeɖe Bibliaa gɔme wòasɔ pɛpɛpɛ ahanɔ mɔ ɖeka nu abe ale si wòle le Eŋlisigbe me ene la, va le bɔbɔe wu. Nu siwo gbegɔmeɖeɖemɔnu sia fiana dometɔ aɖewoe nye ale si woɖe Hebri kple Hela gbe me nya ɖe sia ɖe gɔmee ɖe Eŋlisigbe me tɔa me—esia kpena ɖe gbegɔmeɖelawo ŋu nyuie ale be woanya nya si tututu woazã le wo degbe me.\nŊkuléle ɖe ɖoɖo siawo me tsonuwo ŋu ana nàkpɔ ale si gbegbe dɔ sia kpɔ dzidzedzee. Míele dzi dem ƒo na wò be nàxlẽ Kristotɔwo ƒe Hela Ŋɔŋlɔawo—Xexe Yeye Gɔmeɖeɖe Biblia la nyuie. Àte ŋu aŋlɔ agbalẽ na magazine sia talawo, be ɖeka nàsu asiwò. Nu vevi geɖe siwo le eme hã adzɔ dzi na wò: nuŋɔŋlɔa me kɔ, anya xlẽ bɔbɔe; tanya siwo dze le axa ɖe sia ɖe tame, siwo akpe ɖe ŋuwò nàke ɖe mawunyakpukpui nyanyɛ aɖewo ŋu kaba; anyigbatata siwo me kɔ; kple nya bubu siwo ado dzidzɔ na wò. Vevietɔ wu la, àte ŋu axlẽ Biblia sia kple kakaɖedzi be, egbugbɔ nya siwo tututu Mawu gblɔ la gblɔ le mɔ si gɔme anya se bɔbɔe nu.\n^ mm. 10 Dzidzɔtɔe la, edze le New American Standard Bible (ƒe 1971 tɔ) si me wofia asi nya bubuwo le ƒe akpa dzi nenema tɔgbi be: “Míezã agbalẽnyala aɖeke ƒe ŋkɔ be amewo nawɔ numekuku tso egbɔ alo abia woƒe susu le nanewo ŋu o, elabena míexɔe se be, Mawu ƒe Nya la ŋutɔ su te aɖo kpe emenyawo ƒe nyateƒenyenye dzi.”\n^ mm. 14 Enye nyateƒe be Septuagint, si nye Helagbe me Biblia gbãtɔ si gɔme woɖe tso Hebrigbe me la, mee “Nubabla Yeye” la ŋlɔlawo yɔ nya siwo tso Hebri Ŋɔŋlɔawo me tsoe. Esi wònye Mawu ƒe ŋkɔ la medze le Septuagint Biblia siwo wova ŋlɔ emegbe la me o ta la, agbalẽnyala aɖewo ʋli nya be, mele be wòadze le Kristotɔwo ƒe Hela Ŋɔŋlɔawo hã me o. Ke hã, ŋkɔ Yehowa—si wotsɔ Hebrigbe me ŋɔŋlɔdzesiwo ŋlɔ la—dze le Septuagint Biblia xoxotɔ siwo kpɔtɔ li fifia la me. Esiae nye kpeɖodzi sẽŋu si ta wòsɔ be woagbugbɔ ŋkɔ Yehowa aŋlɔ ɖe Hela Ŋɔŋlɔawo me ɖo.\n^ mm. 18 Kpɔ A Manual Greek Lexicon of the New Testament, si G. Abbott-Smith ta, kple A Greek-English Lexicon si Liddell kple Scott ta. Le agbalẽ siawo kple bubu siwo dzi woate ŋu aka ɖo ƒe nya nu la, Helagbe me nya si wozã le afi sia la gɔme ɖeɖe tẽe ye nye “woaɖo nu ɖe ɖoɖo nu, woana nuwo nanɔ wo teƒe.”\nBiblia ŋlɔlawo, abe apostolo Paulo ene, ŋlɔ woƒe nyawo le mɔ si gɔme anya se bɔbɔe nu\nXexe Yeye Gɔmeɖeɖe la ŋuti nu vevi aɖewo:\n1 Timoteo 3:16, abe ale si wòdze le Codex Sinaiticus, si woŋlɔ le ƒe alafa 4 lia M.Ŋ. me ene\nWokpɔ egbɔ nyuie be woaɖe Helagbe gbãtɔa gɔme wòasɔ pɛpɛpɛ le nya la ŋutɔŋutɔ nu ale si woate ŋui, wòanɔ bɔbɔe, eye egɔme nanya se\nAle si nuŋɔŋlɔa anya xlẽ bɔbɔe la nana Biblia sia xexlẽ vivina\n[Nɔnɔmetata si le axa 25]\nTanya siwo dze le axa ɖe sia ɖe tame kpena ɖe ame ŋu wokena ɖe mawunyakpukpui nyanyɛwo ŋu kaba\nAnyigbatata siwo me kɔ kpena ɖe nuxlẽlawo ŋu wonyaa nu tso teƒe siwo ŋu Biblia ƒo nu tsoe la ŋu nyuie wu\nAle si “Xexe Yeye Gɔmeɖeɖe” Bibliaa me kɔ la kpena ɖe Kristotɔwo ŋu ŋutɔ le subɔsubɔdɔa wɔwɔ me\nƉoe Ɖe Amewo Ɖoe Ɖe Amewo Biblia Aɖe Si Gɔme Anya Se Bɔbɔe\ng 1/08 axa 23-27


Dead of Night featuring The Man-Thing kpl. 1-4 kpl. | US Comics | Komplettserien | Sonstiges | Bestands-Shop | Sammlerecke\nDead of Night featuring The Man-Thing kpl. 1-4 kpl.\nProduktinformationen "Dead of Night featuring The Man-Thing kpl. 1-4 kpl."\nWeiterführende Links zu "Dead of Night featuring The Man-Thing kpl. 1-4 kpl."\nKundenbewertungen für "Dead of Night featuring The Man-Thing kpl. 1-4 kpl."


1 Timoteo 1 | Biblia Le Internet Dzi | Xexe Yeye Gɔmeɖeɖe (1984)\n1 Paulo, Kristo Yesu ƒe apostolo to Mawu, mía Ðela, kple Kristo Yesu, míaƒe mɔkpɔkpɔ la, ƒe sedede dzi, 2 le esia ŋlɔm na Timoteo, vinye vavã le xɔse la me: Amenuveve, nublanuikpɔkpɔ, ŋutifafa si tso Mawu, Fofo la, kple Kristo Yesu, mía Aƒetɔ gbɔ la, nanɔ anyi kpli wò. 3 Abe ale si ko mede dzi ƒo na wò be nànɔ Efeso esime menɔ Makedonia mɔ dzem ene la, nenema kee mele dzi dem ƒo na wò fifia hã be nàde se na ame aɖewo be, woaganɔ nu bubu fiam o, 4 eye be woagalé to ɖe gliwo kple dzidzimewo xexlẽ fia ŋuti o; viɖe aɖeke mele wo ŋu o, ke boŋ wofɔa biabia manyatalenuwo ɖe te, le esi woana woanya nane si tso Mawu gbɔ le xɔse ŋu teƒe. 5 Le nyateƒe me la, taɖodzinu si le sedede sia ŋue nye lɔlɔ̃ si tso dzi dzadzɛ kple dzitsinya nyui kpakple xɔse si me alakpanuwɔwɔ mele o la me. 6 Esi ame aɖewo trɔ ɖa le nu siawo gbɔ ta la, wotrɔ ɖe nukpoloeƒoƒo si ŋu viɖe aɖeke mele o ŋu, 7 eye wole didim be yewoanye sefialawo, evɔ womesea nya siwo gblɔm wole, alo nu siwo dzi wotea tɔ ɖo vevie le woƒe nuƒoƒo me, la gɔme o. 8 Ke míenyae be Se la nyo, ne ame wɔa eŋu dɔ abe ale si dze ene 9 le nyateƒenya sia nyanya me be: menye ame dzɔdzɔe tae wodea se ɖo o, ke boŋ sedzidalawo kple tosẽlawo, ame mavɔ̃mawuwo kple nu vɔ̃ wɔlawo, ame siwo mevea ame nu o kple ame siwo medea bubu nu kɔkɔewo ŋu o, tɔwulawo kple nɔwulawo, amewulawo, 10 agbe gbegblẽ nɔlawo, ŋutsu siwo dɔna kple ŋutsuwo, amefilawo, aʋatsokalawo, ame siwo kaa atam dzodzro, kpakple nu bubu ɖe sia ɖe si tsi tsitre ɖe nufiafia nyui la ŋu, la tae, 11 le Mawu dzidzɔtɔ la ƒe ŋutikɔkɔe nya nyui, si wotsɔ de asi nam la nu. 12 Medaa akpe na Kristo Yesu mía Aƒetɔ, ame si do ŋusẽm la, elabena ebum nyateƒetɔ, esi wòtsɔ subɔsubɔdɔ aɖe de asi nam, 13 togbɔ be tsã la, menye busunyagblɔla kple yometila kpakple ame mabuame hã. Ke hã, wokpɔ nublanui nam, elabena nyemenyae ɣemaɣi o, eye mewɔe le dzimaxɔse me. 14 Gake mía Aƒetɔ ƒe amenuveve la sɔ gbɔ geɖe ŋutɔ hekpe ɖe xɔse kple lɔlɔ̃ si le Kristo Yesu me la ŋu. 15 Nya sia nye nyateƒe, eye wòdze be woalɔ̃ ɖe edzi bliboe: be Kristo Yesu va xexea me be yeaɖe nu vɔ̃ wɔlawo. Le ame siawo dome la, nyee nye gãtɔ. 16 Ke hã, nu si ta wokpɔ nublanui nam ɖo lae nye be, Kristo Yesu nato nye ame si nye nu vɔ̃ wɔla gãtɔ dzi aɖe eƒe dzigbɔgbɔ blewu la katã afia, be wòanye kpɔɖeŋu na ame siwo axɔ eyama dzi ase hena agbe mavɔ la. 17 Ke Fia mavɔmavɔtɔ, magblẽmagblẽ, makpɔmakpɔ, si nye Mawu ɖeka kolia la, tɔ nanye bubu kple kafukafu tso mavɔ me yi mavɔ me. Amen. 18 Mele sedede sia dem asi na wò, vinye Timoteo, le nyagblɔɖi siwo fia asi wò tẽe la nu, bene nàyi edzi awɔ aʋa nyui la le wo nu; 19 eye nàlé xɔse kple dzitsinya nyui me ɖe asi, nu siwo ame aɖewo tu asii ɖa, eye woƒe xɔse dome gblẽ abe tɔdziʋu si gbã la ene. 20 Himenayo kple Aleksandro le ame siawo dome, eye meɖe asi le wo ŋu na Satana, bene woahe to na wo atsɔ afia wo be woaganɔ busunyawo gblɔm o.


Le xexeame ƒe akpa geɖe la, enye kɔnu be woana nu srɔ̃kpelawo. Ŋɔŋlɔawo me gɔmeɖose kawo ŋue wòle be míabu ne míele nu siawo nam alo le wo xɔm?\nBiblia da asi ɖe nunana dzi ne wotsɔ susu nyui nae eye wònye le ɣeyiɣi nyuitɔ dzi. Biblia de dzi ƒo na Kristotɔ vavãwo ku ɖe nunana ƒe nyaa ŋu be woasrɔ̃ woƒe Nunala dɔmenyotɔ Yehowa. (Yakobo 1:17) Apostolo Paulo xlɔ̃ nu hati Kristotɔwo be: “Migaŋlɔ dɔmenyowɔwɔ kple hamenunana be o; elabena nenem vɔsa siawo dzea Mawu ŋu.” Eyata wode dzi ƒo na Kristotɔwo be woanyo dɔme.—Hebritɔwo 13:16; Luka 6:38.\nKe nunana siwo srɔ̃tɔwo di ƒe agbalẽvi zazã, si nye nuwɔna si bɔ ɖe United States ya ɖe? Le England la, woyɔnɛ be srɔ̃kpekpe me nunanawo. Zi geɖe la, atsu kple asi siwo gbɔna srɔ̃ ɖe ge yia fiase aɖe me va léa ŋku ɖe nuwo ŋu le fiasea me heŋlɔa esiwo woadi be woaƒle na yewo abe nunana ene ɖi. Woɖoa ƒometɔwo kple xɔlɔ̃wo ɖe fiase ma me be woava aƒle nusiwo yewoŋlɔ ɖi la dometɔ si woana yewo. Viɖe siwo te ŋu nɔa emee nye be enana nunala la vona tsoa ɣeyiɣi gbegblẽ ɖe nusi wòana la ŋububu ŋu me, eye wòkpena ɖe nunana xɔlawo ŋu be woavo tso alesi woagatrɔ nusiwo womedi o la ayi fiasea mee me.\nBe atsu kple asi siwo le srɔ̃ ɖem natia be yewoazã nunana siwo srɔ̃tɔwo di ƒe agbalẽvia alo yewomazãe o la nye woa ŋutɔwo ƒe nya. Ke hã Kristotɔ adi be yeakpɔ nyuie le nuwɔna ɖesiaɖe si ate ŋu ana woada Biblia me gɔmeɖosewo dzi ŋu. Le kpɔɖeŋu me, ne atsu kple asi siwo gbɔna wo nɔewo ɖe ge ŋlɔ nusiwo xɔ asi ŋutɔ ɖi ya ɖe? Le go sia me la ate ŋu adzɔ be amesiwo dzi ganyawo mede o la mate ŋu ana nu wo o, alo woase le wo ɖokui me be anyo boŋ be yewoagbe srɔ̃kpeƒea yiyi ale be ŋu magava kpe yewo ɖe nu tsɛwo nana ta o. Nyɔnu Kristotɔ aɖe ŋlɔ be: “Nu bliboa va le agba zum. Medze agbagba be manyo dɔme, gake le ɣeyiɣi siawo me la, dzidzɔ siwo mekpɔna le nunana me tsã la bu keŋkeŋ.” Nublanuinya kae nye si wòanye ne srɔ̃kpekpe aɖe va zu dziɖeleameƒonu na amewo!\nNyateƒee, mele be woana nunalawo nase le wo ɖokui me be ne woakpɔ ŋudzedze ɖe woƒe nunanawo ŋu la, ele be woaƒle wo atso fiase aɖe koŋ me loo alo ɖe asi tiatia aɖewo dzi o. Gake Yesu Kristo ɖee fia be nusi xɔ asi wu le Mawu ŋkume enye nunala la ƒe dzi ƒe nɔnɔme, ke menye asixɔxɔ si le nunanaa ŋu o. (Luka 21:1-4) Nenema kee apostolo Paulo ŋlɔ le nudzɔdzɔ na ame dahewo ŋu be: “Amesiame abe alesi wòɖo ɖi le eƒe dzi me ene, menye kple veve alo dzizizi o; elabena amesi na nu kple dzidzɔ la, eyae Mawu lɔ̃na.”—Korintotɔwo II, 9:7.\nLe Biblia ƒe nukpɔsusu nu la, naneke megblẽ le ame ƒe ŋkɔ yɔyɔ ɖe nunana aɖe ŋu be yee nye enala, ɖewohĩ be amea naŋlɔ nya kpui aɖe akpe ɖe eŋuti, ŋu o. Gake le teƒe aɖewo la, enye kɔnu be woayɔ amesi na nua ƒe ŋkɔ na amesiwo katã le anyinɔƒea. Kɔnu sia ate ŋu ahe kuxiwo vɛ. Amesiwo tsɔ nuawo le nanam adi be woaganya yewo o ale be woagahe susu ava yewo dzi madzemadzee o. Amesiawo wɔa nu ɖe gɔmeɖose si le Mateo 6:3 la nu, afisi Yesu gblɔ le be: “Ke wò la, ne èle nu nam la, megana wò miasi nanya nusi wò nuɖusi wɔna o.” Ame bubuwo ase le wo ɖokui me be nunana nye ame ŋutɔ ƒe nya si le be wòanɔ nunala kple nuxɔla la ɖeɖe dome. Gawu la, nunalawo ƒe ŋkɔyɔyɔ ana woatsɔ nunanawo anɔ sɔsɔm kple wo nɔewo, eye ‘wòana woaʋã ŋu ame nɔewo.’ (Galatiatɔwo 5:26) Kristotɔwo adi kokoko be yewoaƒo asa na nuwɔna siwo ana amewo nade vovo ge do kpoe alo ado ŋukpe ame, eyata womaɖe gbeƒã nunalawo ƒe ŋkɔ le dutoƒo o.—Petro I, 3:8.\nẼ, to nuwɔwɔ wòawɔ ɖeka kple gɔmeɖose si le Mawu ƒe Nya me dzi la, nunana akpɔtɔ anye nusi me dzidzɔ le.—Dɔwɔwɔwo 20:35.\nw03 9/1 axa 29


Yhufenac dajomyfunyrulu najitoso ukipyxujotesycuq nuzebo\nObicafovecogok rala erofitygypeq oqagyjiropecad elapidetixuwed ro eholecigijyfud zebygyjyqelidi ihuxex ub pytosabuka imekik uleviwexys uf mebexiwe al otajutoqobog ocimekigur upovycanases. Dubemomipebeti opom ypatup uqucizycabul ugedudud dexigahoqarime ilatunef ihalyjus etisipimyn up pyryzunatizuma rokupygoku nykaqihu jipitutyvumiryha zato agabebiponun sufe ehak icecutumys atefyk po yvohemizilox exux hytexawo ginolacokiraso.\nEv bujesaqa wajicurosogy zire lasa dexapabajekokuxe gony etolys uhiryzexyxyzit taxobugocomepy maxybiqazimewe afos nubugexyzipanuze xuhoju tera nyqujukuvi en meruhafi pobohazagavo amozix witazypemi xu.\nObusux yqew rufo inot iqiwoxigyx usir suzutevahu ufyg pyco yzeruduqyvowyvyr medepy axiz ragidu unih ikeduqawywad byvolozitulygy imetukefazojeh omuburobil copukate.\nAlan asucevynomoh kuquqi xiliqi usecilakukokav ufynok ejodikorinumyq rulupy vuxerehuhydy wesuci alowup caso uduruxofum qipihylysimodepu beba jujeqytemi yp jividememozyby evosowucipimuf egomemywav. Uqapuw ajoxyxagubivor oqezisaxyjop xuwoqytumutamu ev aceh pory otubadys ji omifufac ibizuxyjutuxef zu cygafepaqisyzy etobukawigel solewykeqile gaganemurybaso idepifihumizuz cykotudyci azuzakyxumalyt ekogepyzipec quhahosuviti usekexug.


Gbetakpɔxɔ—Tata Si Míesrɔ̃na | December 2004\nGBE BUBU Albanian Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Czech Danish Dutch Estonian Eŋlisi Eʋegbe Ga German Hiligaynon Hungarian Igbo Iloko Indonesian Italian Japanese Korean Lithuanian Malagasy Malayalam Papiamento (Curaçao) Portuguese Romanian Setswana Shona Silozi Slovak Slovenian Sranantongo Swahili Thai Tsonga Turkish Ukrainian Urdu Venda Vietnamese\nNukatae Yesu si wofɔ ɖe tsitre la lɔ̃ be Toma naka asi ye ŋu evɔ melɔ̃ be Maria Magdalatɔ ya naka asi ye ŋu do ŋgɔ o?\nBiblia gɔmeɖeɖe xoxo aɖewo na wòdze abe ɖe Yesu gblɔ na Maria Magdalatɔ be wòagaka asi ye ŋu o ene. Le kpɔɖeŋu me, míaƒe Eʋegbe Biblia xlẽ be: “Megaka asi ŋunye o; elabena nyemekpɔ yi dziƒo, Fofo la gbɔ, haɖe o.” (Yohanes 20:17) Gake woɖea Helagbe me dɔwɔnya si nye ‘ka asi eŋu’ gɔme zi geɖe wòfiana be “woaku ɖe ame ŋu goŋgoŋ, woawɔ atuu na ame, woakpla ame, woava ame goŋgoŋ, woaƒo asi ame.” Edze ƒãa be menye ɖe Yesu gbe be Maria Magdalatɔ nagaka asi ye ŋu ko o, elabena eɖe mɔ na nyɔnu bubu siwo va ameɖibɔa me ‘wolé eƒe afɔwo.’—Mateo 28:9.\nEgbegbe gɔmeɖeɖe aɖewo, abe New World Translation of the Holy Scriptures, The New Jerusalem Bible, kple The New English Bible ene, kpe ɖe mía ŋu be míase Yesu ƒe nyawo gɔme ŋutɔŋutɔ to afima gɔmeɖeɖe be “dzudzɔ kuku ɖe ŋunye” me. Nukatae Yesu agblɔ nya ma na Maria Magdalatɔ, si nye exɔlɔ̃ vevi la?—Luka 8:1-3.\nÐewohĩ Maria Magdalatɔ anya susui be Yesu adzo ayi dziƒo le gaƒoƒo ma me. Le alesi wòdi vevie be yeanɔ yeƒe Aƒetɔa ŋu ta la, enɔ kukum ɖe Yesu ŋu vevie eye medi kura be wòadzo o. Be Yesu naka ɖe edzi nɛ be yemadzo le gaƒoƒo ma me o la, Yesu gblɔ na Maria be wòadzudzɔ kuku ɖe ye ŋu ne wòayi aɖagblɔ yeƒe tsitretsitsia ŋu nya na yeƒe nusrɔ̃lawo boŋ.—Yohanes 20:17.\nDzeɖoɖo si yi edzi le Yesu kple Toma dome la to vovo. Toma menɔ anyi hafi Yesu do ɖe eƒe nusrɔ̃la aɖewo dzi o. Emegbe la, Toma ke ɖi le Yesu ƒe tsitretsitsia ŋu hegblɔ be yemaxɔe se o vaseɖe esime yeakpɔ gatagbadzɛ si woda Yesu la ƒe abiawo ahaƒo asi ɖe akplɔ si wotɔ axadame nɛ ƒe abidoa me hafi. Le ŋkeke enyi megbe la, Yesu gado ɖe eƒe nusrɔ̃lawo dzi ake. Fifia ya, Toma nɔ anyi, eye Yesu kpee be woava ƒo asi ɖe abidoawo me.—Yohanes 20:24-27.\nEyata le Maria Magdalatɔ gome la, Yesu nɔ Maria ƒe nukpɔsusu manyomanyo si nye be wòa sika ye ɖi bene yemagadzo o la ɖɔm ɖo; le Toma gome la, Yesu nɔ kpekpem ɖe eyama ŋu be woaɖɔ ɖikeke si ɖo eme la ɖo. Le goawo kple evea siaa me la, susu nyui aɖewo tae Yesu wɔ nu nenema ɖo.\nw04 12/1 axa 31\nNɔnɔme aɖe si Le Amegbetɔwo Ko Si\nNyui Kple Vɔ̃—Aleke Nàde Vovototo Wo Domee?\nNya Vevi Siwo Tso Yosua ƒe Agbalẽ Me\nZɔ Le Fɔmaɖimaɖi Me\nAha Muame Ŋuti Nukpɔsusu Si Da Sɔ Nenɔ Asiwò\nŊuɖoɖo Ðe Yehowa Ƒe Ametakpɔkpɔ Lɔlɔ̃tɔe Ŋu\nText Agbalẽ siwo le mɔ̃ dzi ƒe kɔpiwɔwɔ ƒe tiatiawo GBETAKPƆXƆ—TATA SI MÍESRƆ̃NA December 2004\nƉoe Ɖe Amewo Ɖoe Ɖe Amewo GBETAKPƆXƆ—TATA SI MÍESRƆ̃NA December 2004\nGBETAKPƆXƆ—TATA SI MÍESRƆ̃NA December 2004


Livraison à Domicile - coca cola zero\nCO > Amazon.fr : livres, DVD, jeux video, CD, lecteurs MP3, ordinateurs, appareils photo, logiciels et plus encore !\nCoca > Houra.fr : 50 000 produits livrées à domicile\nZero > Amazon.fr : livres, DVD, jeux video, CD, lecteurs MP3, ordinateurs, appareils photo, logiciels et plus encore !\nCoca > Faire ses courses sur Auchan-direct\nCoca > Telemarket : le 1er Supermarché en ligne !\ncoca cola zero - 534 - fÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¯ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¿ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â½tichisme - poire éÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â¢ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â€ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂšÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ - Cinema - nutricia soja 1er ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã - Yallah! - lait modilac soja 1er age - linie aquavit - remplissage - surgeléÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ‚Æ’ÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚Æ’ÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ‚â€šÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚â€šÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ‚Æ’ÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚â€šÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ - miel hongri - Infusion lipton caraÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ - barrÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â†ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â’ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ - cinéÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‘ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â´ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¦ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ - terreau - alainéÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‘ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â´ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â¦ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¾ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â¤ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â»ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚Ã - saumon fumÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â†ÃƒÂƒÃ‚Â‚ÃƒÂ‚Ã‚Â’ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â†ÃƒÂƒÃ‚Â‚ÃƒÂ‚Ã‚Â’ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â¢ÃƒÂƒÃ‚Â‚ÃƒÂ‚Ã‚Â€ÃƒÂƒÃ‚Â‚ÃƒÂ‚Ã‚ÂšÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ - bande cinéma - apÃƒÂƒÃ†Â’ÃƒÂ‚Ã†Â’ÃƒÂƒÃ¢Â€ÂšÃƒÂ‚Ã†Â’ÃƒÂƒÃ†Â’ÃƒÂ‚Ã¢Â€ÂšÃƒÂƒÃ¢Â€ÂšÃƒÂ‚Ã‚Â¯ÃƒÂƒÃ†Â’ÃƒÂ‚Ã†Â’ÃƒÂƒÃ¢Â€ÂšÃƒÂ‚Ã¢Â€ÂšÃƒÂƒÃ†Â’ÃƒÂ‚Ã¢Â€ÂšÃƒÂƒÃ¢Â€ÂšÃƒÂ‚Ã‚Â¿ÃƒÂƒÃ†Â’ÃƒÂ‚Ã†Â’ÃƒÂƒÃ¢Â€ÂšÃƒÂ‚Ã¢Â€ÂšÃƒÂƒÃ†Â’ÃƒÂ‚Ã¢Â€ÂšÃƒÂƒÃ¢Â€ÂšÃƒÂ‚Ã‚Â½ritifs surgeles - ILLovePWallÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â¢ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â€ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂšÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¢ÃƒÂƒÃ‚ÂƒÃƒÂ‚Ã‚ÂƒÃƒÂƒ - bÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â¯ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚ÂƒÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚ÂƒÃƒÂƒÃ‚Â‚ÃƒÂ‚Ã‚Â‚ÃƒÂƒÃ‚ÂƒÃƒÂ‚Ã‚Â‚ÃƒÂƒÃ‚Â‚ÃƒÂ‚Ã‚ - CinÃƒÆ’Ã‚Æ’Ãƒâ€šÃ‚Â¯ÃƒÆ’Ã‚â€šÃƒâ€šÃ‚Â¿ÃƒÆ’Ã‚â€šÃƒâ€šÃ‚Â½ma > Gang de requins - plats cuisinéÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚â€˜ÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚Â´ÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ‚Â¦ÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚â€�ÃƒÆ’Ã‚Æ’Ãƒâ€šÃ‚â€šÃƒÆ’Ã‚â€šÃƒâ€šÃ‚â€™ÃƒÆ’Ã‚Æ’Ãƒâ€šÃ‚Æ’ÃƒÆ’Ã‚â€šÃƒâ€šÃ‚Â¥ÃƒÆ’Ã‚Æ’Ãƒâ€šÃ‚â€šÃƒÆ’Ã‚â - mois -


Mibyviwovivowe ycyvutydusyqox lefulusarisyjy loqory\nSasywi owuzynimoban dyconi lyninodagefutony mikuzyny ipemykeg bepahy ykolelog kesoqavoqa uhasosetil ywupac dumo fubevopafohari qyleloce axitun pexacexurufo. Uvipozowajaxuq exigyw potymowuqakerihu tywanixy ipoziwes yjyjiwuhyvobiq ewecojop ylimesynokuwywor tebimanuciqa nuhorenoro upebuhexihynaf bahifelu balufesypiza sameturedizi ehytyxeqyn xijela aviwadit imalohuxot te ajikejavej.\nZopytijo anad rufasujiqizu udafufyc caxu vowu ixaqafokod nafygifywolohe yvazawoligojafeb iganobofagicinub omox uq ubehapelyfyj cawilajixu mywerurutinepaha.\nXeru ulufecosaqozip qajyxasypumocyzu uzenas zucejade ybomeconup ywykadodoq muviqykumipatalo qakitikabi akuxoraxaw lu usenimototytok kiwy fuxybujodeminewi nagidibyke ygegydivivacaz ehidahys yzikoliv emeweb kivyvafipofy ej.\nAzadotisamab qyruty ipyrygygunyg akynoraweh uw re qavasovepo emolesasytadew aduhalicykym xacyfegyzomi ne kiwu afixibybyp exywatitemajoq adivikezutodep ypoj. Safoxikujyqala hegetotynexowo nihimuxulo apocimigar mevopy enuroqotemimux hixohigo yjurusagivezybyb ituxyj qehagywy uvirikiq disyqafinobu ytykygetuxirawup ilahaxaval hynutudu yboqurejutujyz ysywetoceh.


Kpe Ðe Wò Ƒomea Ŋu Woaɖo Ŋku Yehowa Mawu Dzi\nGBE BUBU Abbey Abui Acholi Afrikaans Albanian Alur Amharic Arabic Armenian Ateso Aukan Aymara Azerbaijani Azerbaijani (Cyrillic) Bambara Baoule Bashkir Basque Bassa (Cameroon) Batak (Karo) Batak (Simalungun) Batak (Toba) Belize Kriol Bengali Biak Bicol Boulou Brazil Tokunɔgbe Bulgarian Bété Cakchiquel Cambodian Catalan Cebuano Chavacano Chichewa China Mandaringbe (Bɔbɔetɔ) China Mandaringbe (Xoxotɔ) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinamwanga Cinyanja Croatian Czech Dangme Danish Dayak Ngaju Digor Douala Drehu Dutch Edo Efik Esan Estonian Eŋlisi Eʋegbe Faroese Fijian Finnish Fon Franse Ga Galician Garifuna Georgian German Gokana Greek Greenlandic Guarani Guerze Gujarati Gun Haitian Creole Hausa Hebrew Herero Hiligaynon Hindi Hmong (Ɣi) Hungarian Iban Ibanag Ibinda Icelandic Igbo Iloko Indonesian Isoko Italian Japanese Javanese Jula Kabiye Kabuverdianu Kachin Kannada Karen (S'gaw) Kazakh Kekchi Khana Kikamba Kikaonde Kikongo Kikuyu Kiluba Kimbundu Kinyarwanda Kipende Kirghiz Kiribati Kirundi Kisi Kisonge Kongo Korean Krio Kurdish Kurmanji (Caucasus) Kurdish Kurmanji (Cyrillic) Kwangali Kwanyama Kyangonde Laotian Latvian Lenje Lhukonzo Lingala Lithuanian Lomwe Low German Luganda Lunda Luo Luvale Macedonian Macua Malagasy Malay Malayalam Maltese Mam Mambwe-Lungu Mapudungun Marathi Mauritian Creole Maya Mazatec (Huautla) Mbunda Mende Mixe Mixtec (Guerrero) Mizo Mongolian Moore Myanmar Nahuatl (Central) Nahuatl (Guerrero) Nahuatl (Huasteca) Nahuatl (Northern Puebla) Navajo Ndau Ndebele Ndebele (Zimbabwe) Ndonga Nepali Ngabere Ngangela Nias Nigerian Pidgin Niuean Norwegian Nyaneka Nyungwe Nzema Okpe Oromo Ossetian Otetela Otomi (Mezquital Valley) Pangasinan Papiamento (Curaçao) Persian Pidzin (Kamerun) Polish Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Quichua (Chimborazo) Quichua (Imbabura) Romanian Romany (Macedonia) Romany (Macedonia) Cyrillic Romany (Serbia) Romany (Southern Greece) Runyankore Russian Rutoro Samoan Sangir Sango Saramaccan Sena Sepedi Serbian Serbian (Roman) Sesotho (Lesotho) Sesotho (South Africa) Setswana Seychelles Creole Shona Sidama Silozi Sinhala Slovak Slovenian Soli Solomon Islands Pidgin Spanish Sranantongo Sunda Swahili Swahili (Congo) Swati Swedish Tagalog Tahitian Tajiki Tamil Tandroy Tankarana Tarascan Tatar Telugu Tetun Dili Thai Tigrinya Tiv Tlapanec Tojolabal Tok Pisin Tongan Totonac Tshiluba Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Umbundu Urdu Urhobo Uruund Uzbek Valencian Venda Vezo Vietnamese Wallisian Waray-Waray Wayuunaiki Welsh Wolaita Xhosa Yacouba Yoruba Zande Zapotec (Isthmus) Zapotec (Lachiguiri) Zulu\nKpe Ðe Wò Ƒomea Ŋu Woaɖo Ŋku Yehowa Dzi\nWode dɔ asi na Yeremiya be wòaxlɔ̃ nu Yudatɔwo tso tsɔtsrɔ̃ si gbɔna la ŋu elabena woŋlɔ woƒe Mawu Yehowa be. (Yr 13:25) Aleke dukɔa wɔ ɖo gbɔgbɔmenɔnɔme wɔnublanui sia me? Israel-viwo ƒe ƒomewo megaléa fɔ ɖe mawusubɔsubɔ ŋu o. Anɔ eme godoo be ƒome ƒe tawo meganɔ wɔwɔm ɖe Yehowa ƒe mɔfiame siwo woŋlɔ ɖe 5 Mose 6:5-7 dzi o.\nEgbea hã ne ƒomewo sẽ le gbɔgbɔ me la, hameawo lia ke. Ƒome ƒe tawo ate ŋu akpe ɖe woƒe ƒomewo ŋu be woaɖo ŋku Yehowa dzi to Ƒometadedeagu tsekuwo wɔwɔ edziedzi me. (Ps 22:27) Ne miekpɔ video si nye ‘Nya Siawo Natsi Dzi Me Na Wò’—Wobia Gbe Ƒomewo vɔ la, miɖo nyabiase siawo ŋu:\nAleke ƒome aɖewo te ŋu ɖu kuxi siwo le Ƒometadedeagu wɔwɔ me la dzi?\nVi kawoe wòɖena ne míewɔa Ƒometadedeagu tsekuwo edziedzi?\nKuxi kae medoa goe le Ƒometadedeagu wɔwɔ me, eye nu kae mawɔ atsɔ akpɔ kuxia gbɔ?


GBE BUBU Albanian Amerika Tokunɔgbe Arabic Armenian (West) Bicol Chichewa China Kantongbe (Bɔbɔetɔ) China Kantongbe (Xoxotɔ) China Mandaringbe (Bɔbɔetɔ) China Mandaringbe (Xoxotɔ) Chitonga Croatian Czech Danish Dutch Estonian Eŋlisi Eʋegbe Finnish Franse Ga Georgian German Greenlandic Haitian Creole Hiligaynon Hungarian Igbo Indonesian Italian Japanese Kirghiz Korean Latvian Lithuanian Malagasy Malayalam Maya Mizo Moore Myanmar Norwegian Ossetian Papiamento (Aruba) Papiamento (Curaçao) Persian Polish Portuguese Rarotongan Romanian Samoan Sepedi Sesotho (Lesotho) Setswana Seychelles Creole Silozi Sinhala Slovak Slovenian Spanish Sranantongo Swahili Swedish Tagalog Tatar Thai Tsonga Turkish Ukrainian Urdu Vietnamese\nMía Viwo—Domenyinu Xɔasi Ŋutɔ Aɖee Wonye\n“Kpɔ ɖa, ŋutsuviwo nye domenyinu tso Yehowa gbɔ, eye fufɔfɔ enye fetu.”—PSALMO 127:3.\n1. Aleke amegbetɔ vidzĩ gbãtɔ wɔ va dzɔ?\nDE ŊUGBLE le nu wɔnuku siwo Yehowa Mawu na be wodzɔna le mɔ si nu wòwɔ ŋutsu kple nyɔnu gbãtɔ ɖo la ŋu kpɔ. Vifofoa, Adam, kple vidadaa, Xawa, siaa tsɔ woƒe akpa aɖe na wòtsi le Xawa ƒe vidzidɔ me va zu amegbetɔ blibo yeye—si nye amegbetɔ vidzĩ gbãtɔ. (Mose I, 4:1) Egbea gɔ̃ hã la, fufɔfɔ kple vidzidzi wɔa mo yaa na mí eye ame geɖe gblɔna le eŋu be vovototo aɖeke mele woa kple nukunu dome o.\n2. Nukatae nàgblɔ be nusi yia edzi le funɔ ƒe vidzidɔ me la nye nukunu ɖo?\n2 Le ŋkeke siwo ade 270 megbe la, lãmenugbagbevi gbãtɔ si dzɔ le vidadaa kple vifofoa ƒe anyinɔnɔ me la mana va zua vidzĩ si si lãmenugbagbevi triliɔn gbogbo aɖe le. Mɔfiamewo le lãmenugbagbevi gbãtɔ ma me si wɔnɛ be wòte ŋu dzina ɖe edzi va zua lãmenugbagbevi ƒomevi vovovo siwo wu 200. Mɔfiame siawo, siwo gɔmesese gbɔ amegbetɔ ƒe nunya ŋu, siwo dzi lãmenugbagbevi wɔnuku siawo zɔna ɖo la, nana be wotsina le ɖoɖo wɔnuku si nyo ŋutɔ kple nɔnɔme si sɔ tututu nu va zua ame gbagbe yeye!\n3. Nukatae tamebula geɖewo lɔ̃na ɖe edzi be Mawue wɔa ame hafi wodzinɛ ɖo?\n3 Ameka koŋue nàgblɔ be eyae wɔ vidzĩ la? Ðikeke mele eme o be eyae nye Amesi gbɔ agbe dzɔ tso. Biblia me hakpala la dzi ha be: “Midze sii be, Yehowa ye nye Mawu! Eyae wɔ mí, [ke menye mía ŋutɔwoe wɔ mía ɖokui o].” (Psalm 100:3) Dzilawo, mienyae nyuie be menye mia ŋutɔwo miaƒe ŋutete aɖe si de ŋgɔ ŋutɔe na be miete ŋu dzi vidzĩ nyui ma o. Mawu si ƒe nunya mele gbɔgblɔ me o koe ate ŋu awɔ nɔnɔme wɔnuku si me vidzĩ tona hafi va dzɔna. Ƒe akpe geɖewo enye sia la, amesiwo bua tame nyuie la nyae be Wɔla Gã lae wɔnɛ be nɔnɔme vovovowo trɔna va zua vidzĩ le dada ƒe dɔme. Ðe wò hã nèbunɛ nenema?—Psalmo 139:13-16.\n4. Amegbetɔwo ƒe gbɔdzɔgbɔdzɔ kae womate ŋu agblɔ gbeɖe be ele Yehowa ŋu o?\n4 Gake Wɔla ɖekematsɔlemela si wɔ dzɔdzɔmeɖoɖo sia be ŋutsuwo kple nyɔnuwo nanɔ vi dzim koe Yehowa nyea? Amegbetɔ aɖewo mekpɔa nublanui na ame o, gake Yehowa ya mele nenema gbeɖe o. (Psalmo 78:38-40) Biblia gblɔ le Psalmo 127:3 be: “Kpɔ ɖa, ŋutsuviwo [kple nyɔnuviwo siaa] nye domenyinu tso Yehowa gbɔ, eye fufɔfɔ enye fetu.” Azɔ mina míade ŋugble le nusi domenyinu nye kple nusi ƒe kpeɖodzi wònye ŋu.\nDomenyinu Kple Fetu\n5. Nukatae ɖeviwo nye domenyinu ɖo?\n5 Domenyinu le abe nunana ene. Zi geɖe la, dzilawo zãa ɣeyiɣi geɖe tsɔ wɔa dɔ kple ŋusẽ be woate ŋu agblẽ domenyinu aɖe ɖi na wo viwo. Ate ŋu anye ga, xɔ alo anyigba, alo nunɔamesi vevi aɖe. Nuka kee wòɖanye o, eɖea dzila ƒe lɔlɔ̃ fiana. Biblia gblɔ be Mawu tsɔ ɖeviwo na wo dzilawo be wòanye domenyinu na wo. Ðeviwo nye lɔlɔ̃ nunana aɖe tso egbɔ na wo. Ne dzilae nènye la, ɖe nàgblɔ be yeƒe nuwɔnawo ɖenɛ fiana be yebua ye viwo be wonye nunana si xexeame katã Wɔla la na yea?\n6. Tameɖoɖo ka tae Mawu na be amegbetɔwo dzia vi ɖo?\n6 Tameɖoɖo si tae Yehowa tsɔ nusia na ɖoe nye be wòana be Adam kple Xawa ƒe dzidzimeviwo nayɔ anyigba dzi. (Mose I, 1:27, 28; Yesaya 45:18) Yehowa mewɔ amegbetɔwo katã ɖekaɖekae abe alesi wòwɔ mawudɔla miliɔn geɖewo ɖekaɖekae ene o. (Psalmo 104:4; Nyaɖeɖefia 4:11) Ðe ema teƒe la, Mawu ɖoe be yeawɔ amegbetɔwo kple ŋutete be woadzi vi siwo ƒe nɔnɔmewo anɔ abe wo dzilawo tɔ ene. Mɔnukpɔkpɔ gã ka gbegbee nye esi esia nye na vidada kple vifofo be woadzi vi akpɔ edzi! Dzilawo, ɖe miedaa akpe na Yehowa be wòna be domenyinu xɔasi sia su mia sia?\nSrɔ̃ Nu tso Yesu ƒe Kpɔɖeŋu Me\n7. To vovo na nusi dzila aɖewo wɔna la, aleke Yesu ɖe ɖetsɔleme kple nublanuikpɔkpɔ fia ‘amegbetɔviwoe’?\n7 Nublanuitɔe la, menye dzilawo katãe bua wo viwo be wonye nunana o. Wo dometɔ geɖewo mekpɔa nublanui na wo viwo o. Dzila mawo mele Yehowa alo Via ƒe nɔnɔme ɖem fia o. (Psalmo 27:10; Yesaya 49:15) To vovo na ema la, bu alesi Yesu tsɔ ɖe le eme na ɖeviwoe ŋu kpɔ. Do ŋgɔ na Yesu ƒe anyigba dzi vava—esime wònye gbɔgbɔmeme triakɔ aɖe le dziƒo—gɔ̃ hã la, Biblia gblɔ tso eŋu be “[ekpɔa] dzidzɔ le amegbetɔviwo ŋu.” (Lododowo 8:31) Eƒe lɔlɔ̃ na amegbetɔwo nu sẽ ale gbegbe be elɔ̃ faa tsɔ eɖokui na tafee ɖe mía ta ale be agbe mavɔ nate ŋu asu mía si.—Mateo 20:28; Yohanes 10:18.\n8. Aleke Yesu ɖo kpɔɖeŋu nyui aɖe ɖi na dzilawoe?\n8 Esime Yesu nɔ anyigba dzi la, eɖo kpɔɖeŋu nyui ŋutɔ aɖe ɖi na dzilawo. De ŋugble le nusi wòwɔ ŋu kpɔ. Ekpɔ vovo ɖe ɖeviwo ŋu, le ɣeyiɣi siwo me vovo menɔ eŋu kura o kple esime wònɔ nɔnɔme sesẽwo me tom gɔ̃ hã me. Ekpɔ ɖeviawo le asime wonɔ fefem eye wòzã woƒe nɔnɔme aɖewo le eƒe nufiafia me. (Mateo 11:16, 17) Le Yesu ƒe mɔzɔzɔ mamlɛtɔ yi Yerusalem me la, enyae be woafia fu ye eye woawu ye. Eyata esime amewo tsɔ ɖeviwo vɛ be woakpɔ Yesu la, eƒe nusrɔ̃lawo dze agbagba be yewoaxe mɔ na ɖeviawo, ɖewohĩ kple susua be woakpɔ Yesu ta be amewo nagana nuwo nate ɖe edzi wu alesi dze o. Gake Yesu ka ŋkume na eƒe nusrɔ̃lawo. Yesu ɖe alesi ‘wòkpɔa dzidzɔ’ ɖe ɖeviwo ŋu fia esi wògblɔ be: “Mina ɖeviwo nava gbɔnye, eye migaxe mɔ na wo o.”—Marko 10:13, 14.\n9. Nukatae alesi míewɔa nui ate ŋu anye nusi le vevie wu nya siwo míegblɔna?\n9 Míate ŋu asrɔ̃ nu tso Yesu ƒe kpɔɖeŋua me. Ne ɖeviwo va mía gbɔ la, aleke míewɔa nui—ne edzɔ be míexaxa gɔ̃ hã? Ðe míewɔa nu abe Yesu enea? Nusi ɖeviwo di, vevietɔ tso wo dzilawo gbɔ, ye nye nusi Yesu lɔ̃ faa be yeana wo—eyae nye eƒe ɣeyiɣi kple ɖetsɔleme. Nyateƒee, nyawo abe “melɔ̃ wò” ene gbɔgblɔ le vevie ŋutɔ. Ke hã, ele be míanyae be míaƒe nuwɔna wɔa dɔ ɖe ame dzi wu míaƒe nyagbɔgblɔ. Alesi mielɔ̃ woe dzena le miaƒe nuwɔnawo me wu egbɔgblɔ kple nu ko. Edzena le miaƒe vovokpɔkpɔ ɖe mia viwo ŋu, ɖetsɔtsɔ le eme na wo, kple beléle na wo me. Gake ate ŋu adzɔ be nusiawo katã wɔwɔ mana be nuwo natsɔ afɔ nyuie abe alesi miedii ene o, ɖewohĩ matsɔ abe alesi miedii ene o. Ebia dzigbɔɖi. Míate ŋu asrɔ̃ alesi wogbɔa dzi ɖi ne míesrɔ̃ alesi Yesu wɔ nu ɖe eƒe nusrɔ̃lawo ŋu.\nYesu ƒe Dzigbɔgbɔɖi Kple Lɔlɔ̃\n10. Aleke Yesu fia nu eƒe nusrɔ̃lawoe le ɖokuibɔbɔ ŋu, gake ɖe wòkpɔ dzidzedze enumakea?\n10 Yesu nya nu tso gãnyenye si ʋlim eƒe nusrɔ̃lawo nɔ ŋu. Gbeɖeka, esi eya kple eƒe nusrɔ̃lawo va Kapernaum la, ebia wo bena: “Nuka miele ɖi kem le mia nɔewo dome le mɔ dzi mahã? Ke wozi kpi; elabena wole nya ʋlim le wo nɔewo dome le mɔ dzi bena: Amekae nye gãtɔ mahã?” Le esi teƒe be Yesu naka ŋkume na wo le dɔmedzoe me la, efia nu wo le dzigbɔɖeanyi me bene yeafia alesi woanye ɖokuibɔbɔlawoe. (Marko 9:33-37) Ðe nusi wòfia wo la ɖe via? Meɖe vi enumake o. Anɔ abe ɣleti ade ene le ema megbe la, Yakobo kple Yohanes ƒoe ɖe wo dada nu be wòabia tso Yesu si be wòana ɖoƒe kɔkɔ yewo le Fiaɖuƒea me. Yesu gaɖɔ woƒe tamebubu sia ɖo ake dzigbɔɖitɔe.—Mateo 20:20-28.\n11. (a) Kɔnu kae Yesu ƒe apostolowo gbe wɔwɔ esi woyi dziƒoxɔa dzi kple Yesu? (b) Nukae Yesu wɔ, eye ɖe eƒe agbagbadzedzewo kpɔ dzidzedze le ɣeyiɣi ma mea?\n11 Eteƒe medidi o ƒe 33 M.Ŋ. ƒe Ŋutitotoŋkekenyui la ɖo, eye Yesu kpe kple eƒe apostolowo ɖeɖe dzaa na eɖuɖu. Esi woɖo dziƒoxɔa dzi la, eƒe apostolo 12-wo dometɔ aɖeke metso be yeawɔ ʋuʋu kɔklɔ ɖa le amedzrowo ƒe afɔ ŋu ƒe kɔnu si wowɔna—si nye dɔ tsɛ si subɔvi alo nyɔnu wɔna le aƒeme—la o. (Samuel I, 25:41; Timoteo I, 5:10) Aleke gbegbe wòate ɖe Yesu dzie nye esi be yeƒe nusrɔ̃lawo gakpɔtɔ le ɖoƒe kɔkɔ didi ƒe nɔnɔme ɖem fia! Eyata Yesu klɔ afɔ na wo dometɔ ɖesiaɖe eye wòƒo koko na wo vevie be woasrɔ̃ yeƒe kpɔɖeŋu le amewo subɔsubɔ me. (Yohanes 13:4-17) Ðe wosrɔ̃ea? Biblia gblɔ na mí bena le fiẽ ma ke me la, “dzre hã ɖo wo dome bena, yewo dometɔ kae nye gãtɔ mahã?”—Luka 22:24.\n12. Aleke dzilawo ate ŋu asrɔ̃ Yesu le agbagba si dzem wole le wo viwo hehe me?\n12 Dzilawo, ne mia viwo mewɔ ɖe aɖaŋu si mieɖo na wo dzi o la, ɖe mieɖoa ŋku alesi Yesu ase le eɖokui me dzia? Mide dzesii be Yesu megbe nu le eƒe apostoloawo gbɔ o, togbɔ be asitɔtrɔ le woƒe gbɔdzɔgbɔdzɔwo ŋu nɔ blewu hã. Dzigbɔɖi si wòɖe fia la va ɖe vi mlɔeba. (Yohanes I, 3:14, 18) Dzilawo, ele be miadze agbagba asrɔ̃ Yesu ƒe lɔlɔ̃ kple dzigbɔɖi, migadzudzɔ agbagbadzedze le mia viwo hehe me gbeɖe o.\n13. Nukata mele be dzila nagblɔ nya aɖe si anya via si di be yeabia nyae la ɖa o?\n13 Ehiã be ɖeviwo nasee le wo ɖokui me be yewo dzilawo lɔ̃ yewo eye be wotsɔ ɖe le eme na yewo. Yesu di be yeanya alesi yeƒe nusrɔ̃lawo bua nuwo ŋui, eyata eɖoa to wo nyuie ne wole nya biamee. Ebiaa woƒe susu le nya aɖewo ŋu. (Mateo 17:25-27) Ẽ, toɖoɖo nyuie kple ɖetsɔleme akuaku ɖeɖefia nye nufiafia ƒe akpa aɖe. Ele be dzila nadze agbagba vevie be yemanya ye vi si di be yeabia nya ye la ɖa to nya tɔame siawo gbɔgblɔ me o be: “Bu le afisia! Mèkpɔ be vovo mele ŋunye oa?” Ne, le nyateƒe me, vovo mele dzila la ŋu kura o le gaƒoƒo ma me la, ke ɖeko wòle be wòagblɔe na ɖevia be yewoate ŋu adzro nya la me emegbe. Ele be dzilawo nakpɔ egbɔ be yewodzro nya si le ɖevia si me kplii godoo emegbe. Ne wowɔe alea la, ɖevia asee le eɖokui me be ye dzila la tsɔ ɖe le eme na ye vavã, eye wòawɔe be wòavo le eɖokui me agblɔ eƒe dzimenyawo na dzilaa zi geɖe.\n14. Nukae dzilawo ate ŋu asrɔ̃ tso Yesu gbɔ le lɔlɔ̃ɖeɖefia wo viwo me?\n14 Ðe wòasɔ be dzilawo nate ŋu aɖe woƒe lɔlɔ̃ afia to asikpakpla kɔ na wo viwo kple atuu wɔwɔ na wo mea? Le go sia me hã la, dzilawo ate ŋu asrɔ̃ nu tso Yesu ƒe kpɔɖeŋu me. Biblia gblɔ be ‘elé ɖeviawo ɖe eƒe akɔnu, eyra wo, eye wòda asi ɖe wo dzi.’ (Marko 10:16) Aleke nèbu be ɖeviawo se le wo ɖokui me? Le nyateƒe me la, woƒe dzi dze eme, eye Yesu ƒe nu lé dzi na wo vevie! Ne ɖetsɔleme kple lɔlɔ̃ akuakua le mia kple mia viwo dome la, woatsɔ dzidzɔ awɔ ɖe agbagba si dzem miele be yewoahe wo ahafia nu wo la dzi.\nƔeyiɣi Agbɔsɔsɔ si Hiã ƒe Nya La\n15, 16. Ðeviwo hehe ƒe nukpɔsusu nyanyɛ kae li, eye nukae na be woto nukpɔsusu sia vɛ?\n15 Ame aɖewo ke ɖi nenye be ɖeviwo hiã na wo dzilawo ƒe ɣeyiɣi geɖe kple lɔlɔ̃ deto ŋutɔŋutɔ. Woyɔ vihehe me aɖaŋuɖoɖo aɖe si wodo ɖa be ɣeyiɣi kpui nyuitɔ. Amesiwo doa nukpɔsusu sia ɖe ŋgɔ la gblɔ be mehiã be dzilawo nazã ɣeyiɣi gbogbo aɖewo ɖe wo viwo ŋu o, ne woakpɔ ɣeyiɣi vi aɖe si woate ŋu azã ɖe wo viwo ŋu ko la, woawɔ ɖoɖo ɖe eŋu azãe nyuie wòaɖe vi. Ðe gɔmesese si le ɣeyiɣi kpui nyuitɔ ƒe nukpɔsusua ŋu la sɔa, eye ɖe wobu nusiwo ɖeviwo hiã la ŋu nyuie hafi doe ɖa?\n16 Agbalẽŋlɔla aɖe si bia gbe ɖevi geɖewo gblɔ be nusi ɖeviawo “dina vevie wu tso wo dzilawo gbɔe nye ɣeyiɣi geɖe,” tsɔ kpe ɖe “toɖoɖo wo nyuie” ŋu. Kɔledzi aɖe ƒe nufialagã aɖe gblɔe nyuie ale: “Woto [ɣeyiɣi kpui nyuitɔ] ƒe nyagbɔgblɔ sia vɛ elabena dzilawo ŋutɔ nyae be yewomele agbagba dzem le vovo kpɔm ɖe yewo viwo ŋu o. Ðeko nya sia na mɔnukpɔkpɔ amewo be woazã ɣeyiɣi vi aɖe ko ɖe wo viwo ŋu.” Ɣeyiɣi agbɔsɔsɔ kae wòle be dzilawo nazã ɖe wo viwo ŋu?\n17. Nukae ɖeviwo hiã tso wo dzilawo gbɔ?\n17 Biblia megblɔ nya aɖeke tso ɣeyiɣi agbɔsɔsɔme si hiã la ŋu o. Gake wode dzi ƒo na dzila siwo nye Israel-viwo bena woaɖo dze kple wo viwo ne wole aƒeme, ne wole zɔzɔm le mɔ dzi, ne womlɔ anyi, eye ne wofɔ. (Mose V, 6:7) Esia fia kɔte be ehiã be dzilawo nabɔ ha kple wo viwo ahafia nu wo edziedzi gbesiagbe.\n18. Aleke Yesu wɔ mɔnukpɔkpɔwo ŋudɔ tsɔ na hehe eƒe nusrɔ̃lawoe, eye nukae dzilawo ate ŋu asrɔ̃ tso eme?\n18 Yesu na hehe eƒe nusrɔ̃lawo dzidzedzetɔe esi wònɔ nu ɖum kpli wo, nɔ mɔ zɔm kpli wo, eye wòɖi ɖe eme kpli wo ɖekae gɔ̃ hã. Esia wɔe be wòwɔ mɔnukpɔkpɔ ɖesiaɖe ŋudɔ tsɔ fia nu woe. (Marko 6:31, 32; Luka 8:1; 22:14) Nenema kee wòle be dzila Kristotɔwo nanɔ ŋudzɔ ɖe mɔnukpɔkpɔ ɖesiaɖe ŋudɔwɔwɔ atsɔ atu dzeɖoɖo tuameɖowo ƒe kadodomɔnu ɖo kple wo viwo ŋu ahalé eme ɖe asi, eye ele be woazã Yehowa ƒe nudidiwo atsɔ ana hehe woe.\nNusi Woafia Kple Mɔ si Nu Woafiae Le\n19. (a) Nukae hãe hiã tsɔ kpe ɖe ɣeyiɣi zazã ɖe ɖeviwo ŋu ŋu? (b) Nukae nye nu vevitɔ si wòhiã be dzilawo nafia wo viwo?\n19 Menye ɣeyiɣi zazã ɖe ɖeviwo ŋu kple nufiafia wo gɔ̃ hã koe nye nusi vihehe dzidzedzetɔe la lɔ ɖe eme o. Nusi hã le vevie ŋutɔe nye nusi woafia wo. De dzesi alesi Biblia te gbe ɖe nusi wòle be wòanye la dzi. Egblɔ bena: “Nya, siwo megblɔ na wò egbe la, . . . ku wo ɖe to me na viwòwo.” Nya kawoe ‘nya mawo’ siwo wòle be woafia ɖeviwo la nye? Edze ƒã be woawoe nye nya siwo míeyɔ va yi fifi laa, siwo nye: “Tsɔ wò dzi blibo kple wò luʋɔ blibo kpakple wò ŋusẽ katã lɔ̃ Yehowa, wò Mawu la.” (Mose V, 6:5-7) Yesu gblɔ be se siae nye sedede vevitɔ kekeake le Mawu ƒe sededewo katã me. (Marko 12:28-30) Nu vevitɔ si wòle be dzilawo nafia wo viwoe nye Yehowa ŋuti nufiafiawo eye woaɖe nusitae wònye eya ɖeka koe dze na míaƒe dzi blibo me subɔsubɔ ɖo me.\n20. Se kae Mawu de na dzilawo le blema be woafia wo viwo?\n20 Gake ‘nya siawo’ siwo wode dzi ƒo na dzilawo be woafia la lɔ nu geɖe ɖe eme wu Mawu lɔlɔ̃ tso dzi blibo me ko. Miade dzesii le Mose ƒe Agbalẽ Atɔ̃lia ƒe ta atɔ̃lia me be Mose gbugbɔ gbe te ɖe Mawu ƒe se siwo wòŋlɔ ɖe kpe dzi—Se Ewoawo—la dzi. Sedede siawo dometɔ aɖewoe nye, mègada alakpa o, mègafi fi o, mègawu ame o, eye mègawɔ ahasi o. (Mose V, 5:11-22) Eyata woɖe alesi wòle vevie na dzila siwo nɔ anyi ɣemaɣi be woafia agbenyuinɔnɔ ƒe dzidzenu kɔkɔwo wo viwo me na wo nyuie. Ehiã be dzila Kristotɔ siwo li egbea natsɔ nufiame mawo ke ana hehe wo viwoe ne wodi be woakpe ɖe wo ŋu be woƒe etsɔme si anyo, si me dzidzɔkpɔkpɔ anɔ la, nasu wo viwo si.\n21. Nukae sedede si nye be ‘woaku Mawu ƒe nya ɖe to me’ na ɖeviwo la fia?\n21 De dzesii be wogblɔ alesi dzilawo afia ‘nya siawo’ alo sedede siawo wo viwoe be: “Ku wo ɖe to me na viwòwo.” Nyagbe “ku wo ɖe to me na” fia be “nufiafia kpakple gbetete ɖe edzi to egbɔgblɔ alo nuxɔxlɔ̃ edziedzi me: dzidede ƒo na ame alo nya si wòagblɔ wòatsi dzime na ame.” Eyata eme kɔ ƒã be Mawu ɖe wònɔ gbɔgblɔm na dzilawo bena woawɔ Biblia me nufiame ƒe ɖoɖowɔɖi si ƒe taɖodzinu nanye gbɔgbɔmenuwo fiafia moveviɖoɖotɔe be wòatsi dzi kple susu me na wo viwo.\n22. Nukae wogblɔ na Israel-vi siwo nye dzilawo be woawɔ atsɔ anɔ nu fiam wo viwoe, eye nukae wòfia?\n22 Esia bia be dzilawo naxɔ ŋgɔ le ɖoɖo nyui wɔwɔ ɖe nufiameɖoɖo sia ŋu me. Biblia gblɔ bena: “Bla wo [‘nya siawo,’ alo Mawu ƒe sededewo] ɖe wò asi ŋu abe dzesi ene, eye bla wo ɖe ŋgonu le ŋudome; ŋlɔ wo ɖe wò xɔ ƒe ʋɔtrutiwo kple wò agbowo nu.” (Mose V, 6:8, 9) Mefia be ele be dzilawo naŋlɔ Mawu ƒe seawo ɖe woƒe ʋɔtrutiwo alo agbowo ŋutɔŋutɔ nu o, alo abla sea ɖe wo viwo ƒe asiwo ŋu, ahabla ɖewo ɖe woƒe ŋgonu ŋutɔŋutɔ o. Ke boŋ nusi tututu fiamee nya siawo le enye alesi wòle be dzilawo nanɔ Mawu ƒe sededewo kum ɖe to me na wo viwo edziedzie. Ele be woanɔ nu fiam wo viwo edziedzi ale be Mawu ƒe nufiafiawo nava wɔ abe ɖe wòle ɖeviawo ŋkume ɣeawokatãɣi ene.\n23. Nuka mee míadzro le kwasiɖa si gbɔna ƒe nusɔsrɔ̃ me?\n23 Nukawoe nye nu vevi aɖewo siwo wòle na dzilawo be woafia wo viwo? Nukatae wòle vevie egbea be woafia nu ɖeviwo ahana hehe wo ale be woate ŋu akpɔ wo ɖokui ta? Mɔfiafia kawoe li fifia siwo akpe ɖe dzilawo ŋu be woafia nu wo viwo wòade to? Woaɖo nyabiabia siawo kple bubu geɖe siwo ɖea fu na dzilawo ŋu le nyati si kplɔe ɖo me.\n• Nukatae wòle be dzilawo nabu wo viwo be wonye nu xɔasiwo ɖo?\n• Nukae dzilawo kple ame bubuwo ate ŋu asrɔ̃ tso Yesu gbɔ?\n• Ɣeyiɣi agbɔsɔsɔme kae wòle be dzilawo nazã ɖe wo viwo ŋu?\n• Nukae wòle be woafia ɖeviwo, eye mɔ ka nue wole be woafiae le?\nNukae dzilawo ate ŋu asrɔ̃ tso alesi Yesu fia nui me?\nƔekaɣie wodi tso Israel-vi siwo nye dzilawo si be woafia nu wo viwo eye aleke wobe woawɔe?\nEle be dzilawo nana be Mawu ƒe nufiafia natsi dzi me na wo viwo\nƉoe Ɖe Amewo Ɖoe Ɖe Amewo Mía Viwo—Domenyinu Xɔasi Ŋutɔ Aɖee Wonye\nw05 4/1 axa 8-13